Coca-Colan investoinnit hyvinvoinnin ja terveyden projekteihin Suomessa: The Coca-Cola Company\nCoca-Colan investoinnit hyvinvoinnin ja terveyden projekteihin Suomessa\nCoca-Cola raportoi kansainvälisesti yhtiön antamasta taloudellisesta tuesta hyvinvoinnin ja terveyden alueen tutkimuksiin ja projekteihin.\nCoca-Cola Suomi on sitoutunut julkaisemaan vuosittain tiedot siitä, mitä tukea se on myöntänyt hyvinvoinnin ja terveyden alan järjestöille, tutkimukseen sekä asiantuntijoille. Tähän saakka julkaisemamme tieto kattaa ajanjakson 1.1.2010 – 30.9.2017.\nJoulukuussa 2017 tehdystä päivityksestä käy ilmi, ettei yhtiöllä ole tänä vuonna mitään julkistettavaa Suomessa. Tämä johtuu vuonna 2016 käyttöönotetusta toimintaohjeesta, jotka ohjaavat tieteellisiin hyvinvointitutkimuksiin ja projekteihin myönnettävän tuen kohdentamisen periaatteet.\nNämä toimintaohjeet eivät korvaa vuosittaista raportointia, joskin raportoitavien projektien määrä tulee toimintaohjeiden käyttöönoton myötä vähenemään tulevina vuosina. Toteutuneesta tuesta raportoidaan entiseen tapaan vuosittain.\nOhessa listattuna Suomessa myönnetty tuki.\nYläkoululaisten vapaa-ajan liikkumisen lisäämiseen tähtäävä ohjelma\nValo, Valtakunnallinen liikunta ja urheilu\nYhteistyöprojekti Valtakunnallinen liikunta ja urheilu Eur 105 000 2016\nCoca-Cola Foundation on Coca-Cola Companyn vuonna 1984 perustama kansainvälinen Säätiö, joka myöntää apurahoja ympäri maailmaa toteutettaviin positiivista ja kestävää kehitystä edistäviin projekteihin. Yhtiö on sitoutunut vuosittain jakamaan 1 prosentin liiketuloksestaan suurimmaksi osaksi juuri Säätiön kautta projekteille, jotka keskittyvät lähinnä seuraaville osa-alueille: vesiprojekteihin (suojelu, sanitaatio, luonnonkatastrofiapu), naisten tukemiseen (taloudellinen voimaannuttaminen) ja hyvinvointi (aktiivinen ja terve elämäntapa sekä nuorten koulutus). Lisää tietoa Säätiön toiminnasta voi lukea: www.coca-colacompany.com/our-company/the-coca-cola-foundation.\nCoca-Cola-säätiö ei ole myöntänyt apurahoja Suomessa toteutetuille hyvinvoinnin ja terveyden projekteille.\nPeriaatteet taloudellisen tuen antamisesta tieteelliselle tutkimustyölle\nCoca-Cola Suomi ei ole vuosina 2010-2017 myöntänyt tukea suomalaisille tieteellisille tutkimusprojekteille.\nKaikilta yhtiön taloudellisesti tukemien terveyteen ja hyvinvointiin liittyvien tutkimusten tekijöiden odotetaan:\ntekevän tavoitteellista, faktoihin perustuvaa ja läpinäkyvää tutkimusta;\nlaativan asianmukaisen tutkimushypoteesin ja tutkimustyöllä etsivän vastauksia olennaisiin kysymyksiin sen sijaan, että suosisivat jotain tiettyä lopputulosta\nhallitsevan koko tutkimusprosessia sen suunnittelusta ja toteutuksesta aineiston keräämiseen, analysointiin ja tulkintaan;\njulkistamaan rahoituslähteensä kaikissa julkaisuissaan ja kun esittelevät aineistoa eri tilanteissa Lisäksi tutkijoita kannustetaan julkistamaan tutkimuksensa.\nJulkistus kattaa projektit vuosilta 2010-2017\nCoca-Cola Suomen, Euroopan Coca-Colan sekä Coca-Cola Companyn pääkonttorin ja Coca-Cola Säätiön suomalaiselle toimijalle ja Suomessa toteutettavaa projektia varten antama tuki\ntutkimusprojekteille, jotka koskevat ravintoaineiden saantia, ravitsemusta, terveyttä ja fyysistä aktiivisuutta tai projekteille, jotka edistävät fyysistä aktiivisuutta\nJulkistus ei kata:\nYllä listattujen toimijoiden myöntämä rahoitus toimijoille, jotka eivät ole Suomessa.\nSellainen toiminta, joka toteutetaan kokonaan Suomen ulkopuolella tai tutkii asioita Suomea laajemmin eikä ole minkään edellä mainitun tahon rahoittama.\nCoca-Colan valmistamisesta vastaavien yhteistyöyritysten (pullottajayhtiöt) myöntämä tuki.\nUusien ainesosien, pakkausratkaisujen tai brändien tutkimustyö;\nSellaisten ainesosien, pakkausratkaisujen tai brändien tutkimustyö, jotka eivät liity ravintoaineiden saantiin, ravitsemukseen ja terveyteen tai fyysiseen aktiivisuuteen.\nOhjelmien mainontaan, mediaan ja logistiikkaan liittyvät maksut (kolmansille) palvelutarjoajille.\nAlle 500 euron suuruiset vuosikorvaukset.\nListaus on ajalta 1.1.2010 – 30.9.2017. Tämän ajanjakson jälkeen myönnetty taloudellinen tuki julkistetaan jatkossa säännöllisesti annettavissa raporteissa. Summat ovat euroissa.\nOlemme pyrkineet julkistamaan kaiken merkityksellisen rahoituksen terveyden ja hyvinvoinnin tutkimuksen ja yhteistyökumppanuuksien osalta.\nJulkistamme myös niiden hyvinvointi- ja terveysasiantuntijoiden nimet, joiden kanssa teemme säännöllistä yhteistyötä ja joiden konsultointipalveluja käytämme säännöllisesti.\nHeille suunnattu korvaus koskee tilanteita, joissa he oman tieteellisen osaamisensa pohjalta kertovat käytännön ravitsemukseen, fyysiseen aktiivisuuteen ja elämäntapaan liittyvää tietoa terveyden ammattilaisille tai kuluttajille. He edustavat omaa osaamistaan ja näkemyksiään ja ilmaisevat avoimesti suhteensa Coca-Cola-yhtiön kanssa. Yhteistyö ei edellytä yhtiön toiminnan tai tuotteiden julkista hyväksyntää tai puhumista niiden puolesta.\nSuomen Coca-Colalla ei ole ollut säännöllisiä asiantuntijayhteistyökumppanuuksia suomalaisten asiantuntijoiden kanssa vuosina 2010-2017. Tänä ajanjaksona hankituista asiantuntijapalveluista on maksettu 1 800 euroa korvausta.\nCoca-Cola raportoi kansainvälisesti yhtiön antamasta taloudellisesta tuesta hyvinvoinnin ja terveyden alueen tutkimuksiin ja projekteihin. Ohessa listattuna Suomessa myönnetty tuki.\nCoca-Cola Suomi ei ole vuosina 2010-2016 myöntänyt tukea suomalaisille tieteellisille tutkimusprojekteille.\nJulkistus kattaa projektit vuosilta 2010-2016\nListaus on ajalta 1.1.2010 – 30.9.2016. Tämän ajanjakson jälkeen myönnetty taloudellinen tuki julkistetaan jatkossa säännöllisesti annettavissa raporteissa. Summat ovat euroissa.\nSuomen Coca-Colalla ei ole ollut säännöllisiä asiantuntijayhteistyökumppanuuksia suomalaisten asiantuntijoiden kanssa vuosina 2010-2016. Tänä ajanjaksona hankituista asiantuntijapalveluista on maksettu 1 800 euroa korvausta.


epätrendikäs ruokablogi: Kurpitsa-tomaatti-pinaatticrumble, erilainen lisuke lihalle\nKurpitsa-tomaatti-pinaatticrumble, erilainen lisuke lihalle\nVaikka kuinka oltaisiin ”lihaaneja”, pelkkä pihvi ei sellaisenaan riitä ateriaksi. Hullujen päivien hevosenfileepihvien kanssa kaivattiin jotain uudenlaista lisuketta perinteisten perunan, pastan, riisin tai salaatin sijasta. Sellainen resepti löytyikin The Guardianin ruokasivuilta. Crumble ei liitykään pelkkiin makeisiin jälkiruokiin! Hiukan alkuperäisreseptiä muokaten tästä syntyi ihan loistava lisuke pihveille.\n4 kevätsipulia ohuina viipaleine\n1 murskattu linnunsilmächili\n500 g (=noin puolikas) myskikurpitsaa kuorittuna ja kuutioituna\n1 rasia herkkusieniä leikattuna puolikkaiksi\nKuullota kevätsipuli oliiviöljyssä, lisää valkosipuli, kumina, kaneli, hienonnettu chili sekä muskottipähkinä ja anna mausteiden kuumentua öljyssä. Lisää tölkillinen tomaatteja, kurpitsanpalat, herkkusienet sekä vesi. Murustele kasvisliemikuutio kattilaan ja sekoita hyvin. Keitä kannen alla miedolla lämmöllä noin 15 minuuttia ja sen jälkeen ilman kantta 5-10 minuuttia jotta ylimääräinen neste haihtuu. Kaada pinaatinlehdet kattilaan, survo ne muiden ainesten joukkoon, ota kattila pois liedeltä ja anna pinaattien lämmetä kannen alla sen aikaa kun teet muruseoksen.\nLaita uuni lämpiämään 200 asteeseen. Laita kulhoon pieniksi paloiksi leikattu voi sekä jauhot ja nypi nämä tasaiseksi muruseokseksi. Lisää pieniksi paloiksi hienonnettu feta sekä lehtipersilja. Kaada kasvikset liemineen kattilasta uuninkestävään vuokaan, ripottele päälle muruseos ja paista 200 asteessa noin 30 minuuttia tai kunnes pinta on hiukan ruskistunut.\nTunnisteet: feta, kasvikset, kurpitsa, lisäkkeet, myskikurpitsa, pataruoat, pinaatti, tomaatti\nOi, pidän sanasta "lihaani" :D\n22. lokakuuta 2015 klo 8.06\nTuosta tykkää myös ei -lihaani;D\nJoka tapauksessa lihaani kuulostaa paremmalta ja suomalaisemmalta kuin karnivori :)\n6. marraskuuta 2015 klo 0.32


Viiden tähden bloggaajat? – Etiikka.fi\nToimittaja Sanna Ukkola kirjoittaa kolumnissaan viiden tähden toimittajista, jotka ”ottavat vastaan ilmaisia luksusmatkoja, solmivat salaisia sopimuksia mainostajien kanssa ja markkinoivat suurimpien mainostajien tuotteita sivuillaan”.\nTutkimusta Suomen luetuimpien muotibloggaajien etiikasta tehdessäni mieleeni muistui Ukkolan kirjoitus. Myös muotiblogit pyörivät samoilla mekanismeilla: bloggaajat saavat ilmaisia tuotteita ja pääsevät kokeilemaan palveluita – ilmaisista matkoista puhumattakaan. Kuten toimittajat, myös muotibloggaajat eivät tutkimukseni perusteella kirjoita tuotteista ja palveluista negatiivisesti.\nJournalismin ja bloggaamisen ero\nMuotibloggaajien ja naistenlehtitoimittajien välillä on kuitenkin ero: toimittajat ovat journalisteja. Journalistinen professio on suomalaisessa yhteiskunnassa perinteisesti ollut totuutta ja objektiivisuutta puolustava ammatti, johon liittyy myös tehokas itsesäätely.\nMutta missä menee mainoksen ja riippumattoman lehtijutun raja? Mistä tiedämme, onko esitellyt tuotteet valittu lehteen journalistisin perustein?\nJournalistin ohjeissa todetaan muun muassa, ettei journalistista päätösvaltaa saa luovuttaa toimituksen ulkopuolelle. Julkisen sanan neuvosto voi antaa ”viiden tähden toimittajille” ja kaupallisen sekä journalistisen sisällön rajaa hämärtävää toimintaa suvaitseville julkaisuille huomautuksen – ja näin se on myös tehnyt.\nKuka valvoo muotibloggaajia?\nMuotibloggaajat toimivat – niin hyvässä kuin pahassakin – kukin omalla tavallaan laissa asetettujen laajojen raamien puitteissa. He eivät muodosta järin yhtenäistä joukkoa, ja on hankala puhua ammattikunnasta.\nKuluttajaviranomaiset ovat yrittäneet säännellä muotibloggaamista ja erityisesti suitsia blogeissa mahdollisesti esiintyvää piilomainontaa. Mutta ohjeet ovat tulkinnanvaraisia, ja niissä pyritään tekemään hankala ja kestämätön rajanveto ammattilaisen ja harrastajabloggaajan välille.\nMuotiblogit keräävät suuria, pääasiassa nuorista tytöistä koostuvia lukijakuntia. Ne muistuttavat yhä enemmän naistenlehtiä – paitsi että niitä ei voida valvoa.\nTutkimukseni perusteella muotibloggaajat huolehtivat paljon oman minänsä julkisen ja yksityisen puolen välisen rajan säilyttämisestä sekä siitä, mitä äiti ja poikaystävä bloggaamisesta ajattelevat.\nMutta bloggaajan vastuunkannon pitäisi kohdistua myös yleisöön.\nBloggaaminen on vaikuttamista ja vaikuttajalla on vastuunsa. Sitä peräänkuulutan myös muotibloggaajilta.\nblogi journalistin ohjeet jsn sääntely some vapaus vastuu viranomainen\nHenrik Rydenfelt (@HRydenfelt) joulukuu 8, 2014 at 14:50\nRT @VappuAura: Journalismi on perinteisesti ollut totuutta ja objektiivisuutta puolustava ammatti. Bloggaaminen onkin vähän toista.. http:/…\nMika Niemi joulukuu 9, 2014 at 01:14\nAihe on itselleni mielenkiintoinen sekä mainostajana että julkaisijana. Koska sivuston aiheena on pintaa syvempi katsaus etiikkaan, tässä näkökulma:\nEn käytä selkeitä merkintöjä kaupallisista yhteistöistä jutuissa eettisistä syistä. Käytän niitä, koska laki näin odottaa, merkinnät selkeyttävät juttuani ja lukijani saattaisivat pahastua niiden poissaolosta. Tekopyhää? Väitän että ei. Väitän, että julkaisijan tulisi tehdä moraalinen valinta jo ennen jutun kirjoittamista ja sananvalintoja.\nMoraalinen valinta kaupallisesta yhteistyöstä tehdään kun yhteistyö otetaan vastaan ja siitä sovitaan. Sen aukikirjoittaminen juttuun on lopulta vain semantiikkaa.\nMikäli bloggaaja on valmis kirjoittamaan kovaa ja rehellistä negatiivistakin palautetta blogiinsa, näin ei välttämättä ole. Suurin osa haluaa kuitenkin vain kirjoittaa positiivisia asioita tai olla kirjoittamatta. Näin ollen yhteistyötä ei tulisi ottaa vastaan, ellei ole todellisuudessa valmis käyttämään tuotetta ja seisomaan sen takana. Tämä tekee poikkeuksellisen kyseenalaisiksi esimerkiksi postaukset, joissa viitataan satunnaisiin tuotteisiin komissiota vastaan, vaikka niihin ei ole itse edes tutustuttu.\nTarkoitus ei ole missään määrin kyseenalaistaa yhteistöiden avoimen merkitsemisen tärkeyttä, vaan kiinnittää huomiota todelliseen valintaan: Teenkö jutun vai en?\nSalla Kääriäinen Artikkelin kirjoittaja joulukuu 18, 2014 at 11:35\nKiitos Mika erittäin mielenkiintoisesta kommentistasi!\nKuvailemasi ajattelumalli on käytössä varmasti suurimmalla osalla suosituimmista bloggaajista. Pro gradu -tutkielmaani varten keräämieni aineistojen perusteella moni bloggaaja toimii juurikin näin: tuotetta tai palvelua ei haluta testata tai yhteistyöhöön ei lähdetä, jos tuote/palvelu kuulostaa jo lähtökohtaisesti omaan blogiin ja ajatusmaailmaan sopimattomalta. Bloggaajat toimivat juurikin niin kuin kirjoitat: yhteistyötä ei oteta vastaan, jos tuotteen takana ei olla valmiita seisomaan.\nVaikka bloggaajat kirjoittaisivat blogissaan vain sellaisista tuotteista ja palveluista, joiden takana voivat seistä, tulee kaupalliset kytkökset aina merkitä selvästi esiin. Vaikka tuote olisi bloggaajan mielestä oikeastikin hyvä, on postaus, jonka kirjoittamisesta saadaan rahaa, kuitenkin mainos ja maksettu mielipide.\nHenrik Rydenfelt (@HRydenfelt) joulukuu 9, 2014 at 16:56\nRT @heidisipila: Kiinnostava kolumni bloggaajan vastuusta lukijoille: http://t.co/ctRfHp8q2K Mainostan vain juttuja, joihin uskon aidosti. …\n@Kanttila joulukuu 9, 2014 at 16:56\n@Retweettaaja joulukuu 9, 2014 at 17:08\nEtiikka.fi (@Etiikka) joulukuu 9, 2014 at 19:41\nRT @HarMaija: Viiden tähden bloggaajat? http://t.co/TviYEpLanL Bloggaaminen on vaikuttamista ja vaikuttajalla on vastuunsa.\nEtiikka.fi (@Etiikka) joulukuu 12, 2014 at 20:05\nRT @markosuomi: Viiden tähden bloggaajat? http://t.co/NYtG1Pixxv via @HRydenfelt\n@KvistAnne joulukuu 13, 2014 at 12:33\nVastaa käyttäjälle Mika Niemi Peruuta vastaus


Saamelaiskäräjät ei hyväksynyt esitysluonnosta saamelaiskäräjälain muuttamiseksi - Samediggi\nOlet tässä: Etusivu1 / Kokoukset2 / Saamelaiskäräjät ei hyväksynyt esitysluonnosta saamelaiskäräjälain muutta...\nLaajan keskustelun jälkeen Saamelaiskäräjien kokous hylkäsi hallituksen esitysluonnoksen saamelaiskäräjälain muuttamiseksi. Kokous äänesti päätöksestä kolmesti. Viimeisenä äänestettiin hallituksen esityksestä hylätä esitysluonnos ja Jan Saijetsin esityksestä edellyttää tehtäväksi muutoksia esitysluonnokseen tuloksin 11 – 8 (yksi tyhjä ääni).\nSaamelaiskäräjälain haasteet sekä muutostarpeet ovat monilta osin olleet tiedossa jopa lain säätämisestä saakka. Saamelaiskäräjien prioriteettina on ollut jo useamman vaalikauden ajan uudistaa lakia Saamelaiskäräjistä. – Kiitämme saamelaiskäräjälain muutosta valmistellutta toimikuntaa työstään sekä kaikki tahoja, jotka ovat osallistuneet lain uudistamiseen, aloittaa puheenjohtaja Tiina Sanila-Aikio perusteluissaan esitysluonnoksen hylkäämisen osalta.\n– Saamelaiskäräjälakia voidaan pitää saamelaisten perustuslakina. Se on saamelaisten suvereniteetin symboli sekä omaa kieltämme ja kulttuuriamme koskevan itsehallintomme kulmakivi. Saamelaisyhteisö ja Saamelaiskäräjien lautakunnat ovat lakiluonnoksen nähtyään antaneet vahvan näkemyksen lain sisällön merkittävimmistä puutteista niin valtiolle kuin Saamelaiskäräjien hallitukselle, jatkaa Sanila-Aikio.\nLakiesityksen merkittävimmät haasteet olivat 3 §:n voimaantulon siirtäminen, 26 §:n oikaisulautakunnan kokoonpano ja nimitystapa, 9 §:n sanamuoto sekä 10 §:n kokoonpano. Lue perustelut kokonaisuudessaan täältä.\nSaamelaiskäräjien kokous neuvotteli pitkään ennen päätöksentekoa\nSaamelaiskäräjien hallitus esitti kokoukselle lakiluonnoksen hylkäämistä, sillä se katsoi, että saamelaiskäräjälain 9 §:n mukainen neuvotteluvelvoite ei täyttynyt asianmukaisesti. Esitys sai pitkien neuvotteluiden jälkeen kokouksessa kolme vastaesitystä: 1) Anu Avaskarin esitys hyväksyä saamelaiskäräjälaki muutoksin, 2) Pentti Pieskin esitys hyväksyä lakiesitys ja 3) Jan Saijetsin esitys edellyttää tehtäväksi muutoksia esitysluonnokseen. Kokous päätti äänestää esitysten järjestyksen mukaisesti, Saamelaiskäräjien hallituksen esitys hylätä lakiluonnos oli pohjaesityksenä.\nEnsimmäisen äänestyksen voitti Pentti Pieskin esitys hyväksyä lakiesitys äänin 3 – 5 (tyhjää 12). Toisen äänestyksen voitti Jan Saijetsin esitys edellyttää tehtäväksi muutoksia esitysluonnokseen äänin 3 – 7 (tyhjää 10). Kolmannen ja viimeisen äänestyksen voitti hallituksen esitys hylätä lakiluonnos äänin 11 – 8 (tyhjää 1).\nSaamelaiskäräjien kokous päätti äänestyksen jälkeen hylätä saamelaiskäräjälakiesityksen. Päätöksestä eriävän mielipiteen jättivät Kari Kyrö, Anu Avaskari, Pigga Keskitalo ja Pentti Pieski. Lisäksi Tiina Sanila-Aikio pyysi liittämään pöytäkirjaan perustelut esitysluonnoksen hylkäämisen osalta.\nJaa: Anu Avaskarin esitys hyväksyä saamelaiskäräjälaki muutoksin\nEi: Pentti Pieskin esitys hyväksyä lakiesitys\nJaa: Pentti Pieskin esitys hyväksyä lakiesitys\nEi: Jan Saijetsin esitys edellyttää tehtäväksi muutoksia esitysluonnokseen\nJaa: Saamelaiskäräjien hallituksen esitys hylätä lakiluonnos\nTyhjää Tyhjää Jaa\nJaa Tyhjää Jaa\nTyhjää Ei Ei\nEi Tyhjää Jaa\nPoissa Poissa Poissa\nEi Jaa Tyhjää\nSaamelaiskäräjien kokouksen 3/2018 esityslista Saamelaiskäräjien kulttuuriavustusten hakeminen 2019


destination unfamiliar: Hey Mike, show us some Magic!\nMitä ajattelette aina ensimmäisenä aamulla? Jos elämässäni ei ole sillä hetkellä mitään pöyristyttävää, niin itse ainakin lasken aamuja siihen, kun saa nukkua pitkään. Siksi perjantaiaamut ovat luksusta; huomenna saan herätä ilman herätyskelloa. Sunnuntaiaamut taas ovat masentavia, koska seuraavana aamuna soi taas herätys liian aikaisin.\nAloitin myös syksyni tänään. Kangastossuilla vesilammikoissa hyppiminen on aika ärsyttävää. Siksi otinkin viime vuoden nahkasaappaat kaapista esiin. Tällä viikolla on myös kirpparilta ostettu villatakki ollut kovassa käytössä. Ja toppaliivi. Ulkona on oikeasti tullut syksy. Kunpa tämä vain olisi se kylmin mihin Suomi pystyy, koska minä en ehkä kestä enää enempää.\nTulin juuri kotiin leffasta katsomasta Magic Mikea ja siideriltä. Huhhuh, Channing Tatum ja kumppanit. Olihan se hyvä, siis se leffakin. En kylläkään voinut katsella sitä Adam Rodriguezia ihan tosissaan, koska sehän on vain CSI dude eikä mikään miesstrippari!\nTunnisteet: Leffat, Pukeutuminen


6teen – Wikipedia\nLuoja(t) Tom McGillis\nPääosissa Brooke D'Orsay\nEsitetty 7. marraskuuta 2004 – 14. tammikuuta 2010\nOhjaaja(t) Gary Hurst\nTuotantoyhtiö(t) Fresh Animation Limited\nEhdokkuudet WGC Award (2006, 2009)\n6teen on Emmy-palkittu kanadalainen animoitu nuorille suunnattu tilannekomediasarja. Sarjan ovat luoneet Jennifer Pertsch ja Tom McGillis. Sarjaa esitti Kanadassa TV-kanava Teletoon ja Yhdysvalloissa Nickelodeon. Suomessa sarjaa esittää Yle TV2.\nSarja kertoo kuudesta juuri koulunsa lopettaneesta nuoresta, ja heidän ensimmäisestä kesästään osa-aikatöissä. Nuoret ovat 16-vuotiaita ja he työskentelevät paikallisessa ostoskeskuksessa ja viettävät vapaa-aikaansa usein Sitruuna-nimisen mehubaarin edustalla.\n1.1 Caitlin Cooke\n1.4 Jude Lizowski\nCaitlin Cooke[muokkaa | muokkaa wikitekstiä]\nCaitlin on ryhmän uusin jäsen, joka joutuu kesätöihin luottokortin luottorajan ylityttyä ja isän kieltäydyttyä maksamasta tyttärensä velkoja. Hänen paras ystävänsä Tricia lopettaa heidän ystävyyssuhteensa, koska hän ei olekaan enää rikas, vaan joutuu töihin Linkoon. Jokaisessa jaksossa Caitlin ostaa jotakin, ja saa jopa luottokorttinsa takaisin kerran, mutta avuliaat ystävät takavarikoivat sen Caitlinin hallitsemattoman shoppaushimon takia. Caitlin inhoaa tiettyä tyttötrioa ja kilpailee aina sen johtajan, Trician kanssa. Caitlin on luonteeltaan herkkä.\nJen Masterson[muokkaa | muokkaa wikitekstiä]\nJen työskenteli ensin Lingossa, kunnes sai Caitlinin houkuteltua ottamaan työpaikkansa, jotta pääsisi Halderin urheiluvälinekauppaan töihin. Tässä työpaikassa Jen joutuu koville valmentaja Halderin määrätessä tuon tuosta punnerruksia. Jen on nuorista eniten tulevaisuuten panostava ja töitä tekevä.\nJenistä tulee Jonesyn siskopuoli Jenin äidin mennessä naimisiin Jonesyn isän kanssa.\nJonesy Garcia[muokkaa | muokkaa wikitekstiä]\nJonesyllä on pakkomielle kauniisiin naisiin. Jonesy saa potkut usein, mutta saa jälleen uuden työpaikan. Hän on vahva eikä anna periksi, jos kyse on tytöistä tai töistä. Jonesy kärsii lievästä ahtaanpaikankammosta. Hänellä on myös verikammo, sillä hänellä oli pienenä nenäverenvuoto joka ei ottanut loppuakseen. Jonesy pitää yllä ”kova kaveri” –imagoaan, joten hän ei myönnä fobioitaan. Kun fobiat iskevät päälle, Nikki on ainoa ihminen joka saa Jonesyn rauhoittumaan. Jonesy rehentelee alati, ja ärsyttää aina ostoskeskuksen vartijaa. Jonesy on myös seurustellut Nikin kanssa ja seurustelee edelleenkin, vaikka suhde ensimmäisellä kerralla päättyikin eroon. Jonesy on porukastaan, myös kaikkein ahnein ja itsekkäin. Jonesy tekee lähes mitä tahansa oman rahallisen hyötynsä eteen.\nJude Lizowski[muokkaa | muokkaa wikitekstiä]\nJude on ryhmän koomikko ja hieman omalaatuinen tyyppi, joka häärää sarjassa taustalla usein omiaan. Hän on töissä Stick-in-nimisessä pikaruokapaikassa, josta hän saa potkut toisella tuotantokaudella. Juden unelmana on hypätä laskuvarjolla alasti, jonka hän myöhemmin myös tekee lopputenttien läpipääsyn kunniaksi. Myös Jude on toisen kauden jaksoissa töissä Underground Videossa. Jude rakastaa rullalautailua. Jude huijasi verenluovutusteltassa luovuttamalla verta 17 kertaa eri asuissa, koska jokaisesta verenluovutus kerrasta sai donitsin. Jude oli yhdessä Star-nimisen tytön kanssa, tosin heidän suhteensa oli enemmänkin sitä, että he pitivät toisiaan todella jänninä tyyppeinä. Jude opetti Wyattiakin rullalautailemaan, koska tämä halusi irti kaavoistaan. Jude on omistanut Fish-Fisu nimisen lemmikin, joka tosin kuoli nopeasti. Jude on juutalainen.\nKanadalais-ranskalaisessa käännöksessä häntä kutsutaan Hugoksi.\nNikki Wong[muokkaa | muokkaa wikitekstiä]\nNikki on joukon kapinallinen jäsen. Hän on töissä Khakimökissä, liikkeessä joka myy trendikkäitä vaatteita. Nikki kerää rahaa päästäkseen maailmanympärimatkalle. Nikki on sarkastinen ja äreä. Nikkillä ja Jonesyllä on viha-rakkaus suhde. Nikillä on violetit hiukset ja lävistyksiä naamassa, ja Nikki inhoaa työtään ”kloonien” kanssa Khakimökissä. Nikki kokeili muitakin töitä saatuaan hetkellisesti potkut Khakimökistä, mutta huomasi kuitenkin viihtyvänsä siellä. Nikki häpeää vanhempiaan, eikä mielellään mene heidän kanssaan minnekään. Nikki ja Jen ovat ainoat, jolla on ollut kauan sama työ.\nWyatt Williams[muokkaa | muokkaa wikitekstiä]\nWyatt on ryhmän musikaalinen jäsen. Hän soittaa kitaraa ja laulaa. Wyatt oli töissä musiikkikaupassa kunnes sai potkut toisella tuotantokaudella. Wyattilla oli suhde kaupan pomon Serenan kanssa ja hän ei ole vieläkään päässyt yli tytöstä. Työskentelee myöhemmin Juden kanssa Underground Video-nimisessä liikkeessä, joka on ostoskeskuksen vähiten suosituimpia paikkoja. Wyatt on ”kangistunut kaavoihinsa” ja on näin porukan mietteliän tyyppi.\nKanadalais-ranskalaisessa versiossa kutsuttu myös Vincentiksi.\nBrooke D'Orsay … Caitlin Cooke\nMegan Fahlenbock … Jen Masterson\nTerry McGurrin … Jonesy Garcia\nChristian Potenza … Jude Lizowski\nStacey DePass … Nikki Wong\nJess Gibbons … Wyatt Williams\n↑ SIXTEEN - 6TEEN (6teen) YLE TV2 Ulkomaiset TV-sarjat. Yleisradio Oy.\n↑ 6Teen Telefilm Canada (englanniksi)\nNoudettu kohteesta ”https://fi.wikipedia.org/w/index.php?title=6teen&oldid=19230471”\nSivua on viimeksi muutettu 13. lokakuuta 2020 kello 05.32.


Kuntavaalit 2021 - Lasse Koskinen (398) - Perussuomalaiset Lahti - Perussuomalaiset ehdokkaat\nLuja ja luotettava. Osaamista ja kokemusta\nPainotan nopeaa päätöksentekoa, jossa asiat etenevät. Päätöksenteon pitää olla kuitenkin järkevä ja harkittua. Pitkä kokemus päätöksenteosta takaa järkeviä päätöksiä, jossa jalat ovat maassa jokaisessa käänteessä. Verovarat on tarkoitettu palvelujen tuottamiseen eikä haihatteluihin.\nKaupungin talous on vakautettava niin että palvelut voidaan turvata ja tuottaa silloin kun niitä tarvitaan ja rakennuskohteet tehdään oikea-aikaisesti eikä niin että kaikkea joudutan lykkäämään, kun talous ei kestä.\nPitkä kokemus päätöksenteosta takaa järkeviä päätöksiä, jossa jalat ovat maassa jokaisessa käänteessä. Kunnallinen päätöksenteko vaatii harkintakykyä. Verovarat on tarkoitettu palvelujen tuottamiseen eikä haihatteluihin.\nPäätösten tulee tukea yrittäjyyttä, työllisyyttä, toimeentuloa ja viihtyisiä asumisympäristöjä. Investoinnit on kohdistettava peruspalveluihin, eli hyvinvoinnin, koulujen ja palveluiden tuottamiseen. Liikuntapaikat ovat tärkeitä kunnon ylläpitämiseksi, mutta niiden vuotuisesta kunnossapidosta on pidettävä myös huolta.\nLasten on saatava käydä opintiensä mahdollisimman turvallisissa ja terveellisissä kiinteistössä. Rakentamistapa pitää olla kunnossa ja valvottua, jotta koulut eivät ole korvaavia parakkikyliä.\nKotona asumista tulee tukea vanhuuden päivinä niin että omaiset voivat luottaa läheisensä saamiin hoivapalveluihin. Kun voimat eivät enää riitä, niin tuetun palvelun asumista tulee olla riittävästi tarjolla. Näistä päätetään hyvinvointikuntayhtymässä, jossa Lahti on mukana.\nPääajoväylät on suunniteltava harkitusti. Keskeisiä katuja ei voi kaventaa kaikkien liikkumista haittaaviksi. Ajoneuvoille on luotava selkeä reitistönsä ja turvallinen pyöräily ja jalankulku on järjestettävä. Tärkeä pääväylä ei voi olla kinttupolku.\nKOKO Lahti Oy:n hallituksen jäsen,\nLahden tarkastuslautakunnan jäsen.\nKuntavaalit ⁄ Ehdokkaat ⁄ Häme ⁄ Lahti ⁄ Lasse Koskinen


Hävikkiruokaa käyttöön Stadin safkan avulla | julkaisut.hel.fi\nHävikkiruokaa käyttöön Stadin safkan avulla\nTeksti: Tiina Kotka, kuvat: Kimmo Brandt\nStadin safkan johtaja Anni Heinälä kertoo, että hävikkiruokaterminaalista lähtee arkipäivisin parisataa laatikollista ruokaa.\nAsukkaiden suihin päätyy Stadin safkan avulla ruokaa, joka menisi muuten hukkaan.\nRUOKA-APUA voidaan antaa nyt enemmän ja monipuolisemmin, kun Stadin safkaksi nimetty toiminta hoitaa hävikkiruoan lahjoittajilta jakelijoille. Toimintaa ylläpitävät Helsingin kaupunki ja Helsingin seurakuntayhtymä.\nTapulikaupungissa olevaan hävikkiruokaterminaaliin noudetaan poistoon meneviä elintarvikkeita kaupoista, tukuista ja valmistajilta. Lahjoittajia on nelisenkymmentä, ja saman verran on vastaanottajia, joille tuotteet kuljetetaan tarkastuksen jälkeen. Tarvittaessa osa tuotteista varastoidaan.\nTerminaalista ei jaeta ruokaa suoraan asukkaille, vaan ruoka kuljetetaan esimerkiksi seurakunnille, kaupungin asukastaloihin ja yhdistyksiin. Syötävää päätyy asukkaille noin 2 500 kassillisen tai aterian verran viikossa, kertoo Stadin safkan johtaja Anni Heinälä.\n”Apu on tarkoitettu akuuttiin hätään tai tilanteeseen, jossa yhteiskunnan tuki ei syystä tai toisesta riitä. Apua saa anonyymisti. Toisaalta monille ruoan hakeminen ja yhteisruokailu voivat olla tärkeitä tilanteita tavata toisia ja viettää aikaa. Sosiaaliohjaajamme käyvät juttelemassa ihmisten kanssa ja auttamassa heitä löytämään tarvitsemiaan palveluja.”\nJokaisen saadun elintarvikkeen kunto tarkistetaan.\nTERMINAALISTA lähtee jakelijoille ruokaa arkipäivisin reilut parisataa laatikollista.\n”Esimerkiksi mandariinipussissa saattaa olla vain yksi pilaantunut hedelmä, mutta kauppa ei pysty myymään loppuja irtomyynnissä. Me voimme jakaa hyvät hedelmät. Käymme läpi jokaisen elintarvikkeen ja pidämme muutenkin huolta elintarviketurvallisuudesta kylmätiloja ja kuljetuskalustoa myöten.”\nToiminnan taustalla ovat myös ekologiset syyt. Hävikki- ja ylijäämäruoan hyödyntäminen kuuluu Helsingin jakamis- ja kiertotalouden edistämisen tavoitteisiin ja pyrkimykseen saada Helsinki hiilineutraaliksi vuoteen 2035 mennessä.\n”Hävikkiruoan syöminen on jo itsessään ekoteko, mutta keskitetyllä jakelulla ja varastoinnilla myös vähennetään päästöjä ja ilmastovaikutuksia”, Heinälä toteaa.\nUSEAT ruoka-avun jakelijat tarjoavat muutakin tukea kuin ruokaa, ja juuri sille työlle Stadin safka haluaa vapauttaa aikaa hoitamalla kuljetukset ja lajittelun. Auttajien on myös helpompi toimia, kun ruoka varastoidaan ja toimitetaan niille jakelupäivien mukaan eivätkä ne itse tarvitse isoja varastotiloja.\n”Yhteistyökumppanit pystyvät tällöin auttamaan asukkaita monipuolisemmin ympäri kaupunkia. Kun asukas saa apua läheltä, ei kulu aikaa, rahaa ja voimia matkoihin, ja tartuntavaarakin vähenee. Jakelijat pitävät huolta kulloistenkin turvaohjeiden noudattamisesta. Korona-aikana on pitänyt välillä keskittyä vain ruokakassien ja -annosten jakeluun take away -periaatteella.”\nRuoka kuljetetaan yhteistyökumppaneille tarjottavaksi asukkaille sellaisenaan tai aterioina.\nYKSI Stadin safkan rooli on tutustuttaa ruoka-avun antajia toisiinsa ja auttaa niitä tekemään yhteistyötä. Lisäksi se välittää tietoa elintarviketurvallisuudesta lähtien.\nRuokatoimijoiden yhteistyötä alettiin viritellä vuonna 2018 ruoka-avun kehittämisprojektissa, josta kehittyi Stadin safka. Toiminta vakinaistettiin tämän vuoden alussa. Mukana on 5 työntekijää kaupungilta ja 2 seurakunnalta. Lisäksi varasto- ja kuljetustöissä on noin 10 henkilöä pääasiassa palkkatuella.\nKatso lähimmät paikat: ruoka-apu.fi.\nApotti ja Maisa käyttöön huhtikuussa


Helsingin lämmitys hiilineutraaliksi | Helen\nTänään noin 95 prosenttia Helsingistä lämpiää kaukolämmöllä, ja noin 600 000 helsinkiläistä asuu kaukolämmitetyssä kerrostalossa. Kaukolämpöä voidaan tuottaa monilla energialähteillä ja erilaisilla teknologioilla.\nTulevaisuudessa se on täysin hiilineutraali lämmitysmuoto.\n”Hanasaaren voimalaitos suljetaan vuonna 2023, jolloin kivihiilen käyttö puolittuu. Valmistaudumme lopettamaan kivihiilen käytön Salmisaaressa jo ennen vuotta 2029. Vuonna 2030 energiantuotantomme on täysin hiilineutraalia”, kertoo Helenin myynti- ja asiakaspalvelujohtaja Anu-Elina Hintsa.\nHelsingin lämmöntarve on yhtä suuri kuin Tampereen, Turun ja Espoon yhteensä, joten Helenin ratkaisuilla on merkitystä myös valtakunnallisesti.\nJo nyt asiakkaat voivat valita hiilineutraalin lämmitysvaihtoehdon, Uusiutuvan kaukolämmön. Sitä tuotetaan Viikinmäen jätevedenpuhdistamon puhdistetun jäteveden hukkalämmöstä. Hukkalämpöjä kerätään talteen myös konesaleista, kauppakeskuksista, toimisto- ja asuinkiinteistöistä sekä teollisuuden prosesseista.\nMonta tapaa tuottaa puhdasta kaukolämpöä\nKaukolämpö- ja jäähdytysverkosto on hyvä alusta kaikille uusille teknologiaratkaisuille.\nHukkalämpöjen lisäksi kivihiiltä korvataan biolämmöllä, energian varastoinnilla sekä aurinko- ja tuulivoimalla. Helen on mukana selvittämässä myös meriveden lämmön talteenottoa, geotermistä energiaa sekä esimerkiksi pienydinreaktorien ja vedyn hyödyntämistä.\nHelen kehittää yhdessä asiakkaidensa kanssa jatkuvasti erilaisia puhtaan kaukolämmön teknisiä ratkaisuja.\n”Vuosaaren nykyisen voimalaitoksen ja uuden biolämpölaitoksen yhteyteen asennetaan lämpöpumput, joilla hyödynnämme täysimääräisesti tuotantoprosessin hukkalämmöt.”\nPauligin kahvipaahtimolla Vuosaaressa on käytössä lämmöntalteenottojärjestelmä, jonka avulla paahtimon omien tarpeiden yli jäävät hukkalämmöt kierrätetään Helenin kaukolämpöverkkoon.\nKallion Lidliin on asennettu kiinteistökohtainen jäähdytysjärjestelmä, joka jäähdyttää liiketilat ja tuottaa kaukolämpöverkkoon uusiutuvaa kaukolämpöä.\nPostipuiston uudella asuinalueella Rullakkokadun asuintalon eri lämmönlähteiden ylijäämälämpö jatkojalostetaan kaukolämmöksi Helenin kaukolämpöverkkoon.\n”Kaukolämpö on fiksu tapa hyödyntää useita eri lämmönlähteitä energiatehokkaasti.”\nNoin 95 prosenttia Helsingistä lämpiää kaukolämmöllä.\nLämmitysvaihtoehdoksi voi valita myös hiilineutraalin, uusiutuvan kaukolämmön.\nHelen hyödyntää jo nyt kaukolämpö- ja jäähdytysverkostossaan puhdistetusta jätevedestä, konesaleista, kauppakeskuksista, toimisto- ja asuinkiinteistöistä sekä teollisuuden prosesseista talteen kerättyjä hukkalämpöjä.\nKaukolämpö- ja jäähdytysverkosto on erinomainen alusta kaikille uusille teknologiaratkaisuille, esimerkiksi geotermiselle lämmölle, maalämmölle ja pienydinvoimaloille.


Kesän siirtoruletti - Page 4 - AS Roma - Paitsio.com\nBy Romanista, April 23, 2007 in AS Roma\nNo katsotaan vielä mitä Sensin perhe saa Chivun rahoilla(16M€) aikaiseksi. Nämä rahathan he ovat "luvanneet" Rosan parantamiseen. Ellei Espositon ja Giulyn kauppoja tehty silmällä pitäen Chivun myynnistä saatuja myyntivoittoja...\nTällä hetkellä ostoslistan ykköset tuntuisivat olevan laitapakit. Panucci on 34 tai 35-v ja Tonettokin muistaakseni 31-v. Totti haluaisi ainakin Cicinhon Panuccin korvaajaksi ja Regginan Modestosta tulisi Tonetton korvaaja?\nLaitapakkeja olisi vielä hakusessa. Cicinho Realista, Moretti, Del Horno Valenciasta, Modesto, Regginasta. Siinä muutamia nimiä jotka ovat vilahdelleet viimeaikaisissa huhuissa. Jos itse saisin näistä kaksi valita niin Cicinhon ja Morettin ottaisin mielelläni. Modesto ei säväytä ja Del Horno on melkoisen loukkaantumisherkkä. Uusia nimiä putkahtelee esiin lähes päivittäin, joten odotellaan ja katsellaan ketä sieltä tulee.\nGrande Francesco 10\nPaljonkohan Romalla on vielä varaa käyttää siirtoihin? Olen myös samaa mieltä että laitapakkia tarvittaisiin kovasti ja Cicinho olisi varmasti hyvä ehdokas. Muuten kesän hankinnat tuntuvat hyviltä ja kasassa alkaa olla kyllä kilpailukykyinen nippu.\nRosella Sensihän lupasi Chivun myynnistä tulevat rahat käyttöön. Ihan niin paljoa en usko Roman kuitenkaan käyttävän. Oma veikkaus on että max 10 miljoonaa ecua tullaan enää sijoittamaan uuteen/uusiin tulokkaisiin.\nTäytyy vielä sanoa, että toivon myös Edgarin jäävän linkkiosastolle. Alvarez oli viime kaudella mielestäni Messinan ehdotonta parhaimmistoa (Romasta lainalla) pedaten paikkoja Riganolle, vaikka Messina pelaakin ensi kauden B:ssä.\nJa Cicinho-huhut saivat positiivisen käänteen Roman kannalta Realin uusien kauppojen myötä. Sen kuvan ainakin itse olen saanut, että Cicinho haluaisi mielummin Roomaan, kuin Liverpooliin vesisateeseen. Liverpool on siis huhujen mukaan jo tarjonnut pelaajasta 12m€ ja nyt Real pyytää samaa Romalta. En näe Roman maksavan tuollaista summaa, mutta toivon todella, että han tulisi Pappa-Panuccin korvaajaksi(joka pelasi viime kaudellakin vielä hienosti, mutta kuinka kauan enää?). Ja sitten enää korvaaja Tonettolle ja joukkue on valmis!\nTämä Cicinho-Liverpool -huhu lienee ihan agentin keksimää puppua. Cicinho on ihan hyvä pelaaja, mutta ei hänelle kyllä Poolissa ole mitään käyttöä sitä paitsi Rafa taitaa keskittyä erään vasemman pakin siirron kanssa painimiseen.\nHinnan nostatusta agentin toimesta?\nReal on ilmeisesti hieman pudottanut hintapyyntöään Cicinhosta. Yhdeksän miljoonaa euroa silti aika kova hinta kohtalaisen loukkaantumisherkästä pelimiehestä. Tarvetta pakille kuitenkin löytyy joten eiköhän Realin kanssa päästä sopimukseen jossa siirtosumma on jossain 7 ja 9 miljoonan välillä. Sitten taitaakin jäädä enää nappeja vasemman pakin hankkimiseen ellei myydä esim. Kuffouria (kukahan sen haluaisi) tai Nondaa.\nNiin toivotaan, että Cicinho valitsee rooman. Nythan on myös huhuiltu Sevillan olevan kiinnostunut Cicinhosta, mutta luulisin sevilla-siirron syntyvän vain, jos Daniel Alves on lähdössä Chelseaan (joka viime huhujen perusteella ei olisi toteutumassa). Alveshan käsittääkseni pelaa juuri oikeana pakkina, vaikka linkkinäkin sujuisi. Ainakin 5m£ Real pyytää.\nHuolestuttaaa myös hieman tuo rooman sairastupa, vaikka sarja ei ole vielä alkanutkaan. Nyt kirjoiteltiin Tottin olevan kysymysmerkki SuperCoppaan(en tiedä kuinka paljon tämä on totta).\nSairastuvalla/ei liiemmin harjoituspelejä tällä hetkellä: Ferrari, Juan, Pizarro, DeRossi?, Mancini, Taddei?, Perrotta. Siinä on nyt 6 avauksen miestä ja jos tuohon lisätään vielä Totti, jää uusille tulokkaille hieman liikaa vastuuta sarjan alkaessa...\nPortugalilainen Antunes AS Romaan\nAikamoinen Portugalilais villitys menossa.\nInter,Valencia,ManU,nyt Roma,Juve (Tiago).\nKohtahan tässä täytyy alkaa seuraamaan Serie A:ta muchos tiiviimmin.\nJa uutinen kokonaisuudessaan:\nPortugalilaisnuorukainen AS Roman riveihin\nPortugalilainen Antunes siirtyy kotimaansa Pacos Ferreirasta italialaiseen AS Romaan vuoden mittaisella lainasopimuksella. Roomalaisseuralla on optio ostaa nuorukainen 1,5 miljoonaa eurolla tämän kauden jälkeen.\nAntunes, joka pelasi neljä ottelua alle 21-vuotiaiden EM-kisoissa aikaisemmin kesällä, siirtyi Pacos Ferreiran riveihin vuonna 2006. Laitapuolustaja pelasi joukkueessa 23 ja iski niissä kolme maalia.\nAikaisemmin kesällä AS Roma on jo hankkinut Cicinhon, Juanin, Mauro Espositon, Ahmed Barusson ja Ludovic Giulyn. Joukkue lähetti 20-vuotiaan laitalinkkinsä Aleandro Rosin lainakontrahdilla toiseksi korkeimmalla sarjatasolla pelaavaan AC Chievo Veronan riveihin.\nPaitsio.comin sivuilla uutinen mainittiin kolmisen tuntia aiemmin (tietolähde?) ja siinä oli myös nuo faktat kohdallaan. Mikä muuten on UV?\nLiekö UV:llä tarkoitettu Urheiluviikko-sivustoa.\nÄh, niin tietysti.\nViimeisimmät huhut nimettömiä keskikenttiä:\n22-vuotias kroatialainen keskikenttä\nLa Roma è sulle tracce del monegasco Nikola Pokrivac, centrocampista croato di ventidue anni. Il giocatore è arrivato in Francia a gennaio, dalla Dinamo Zagabria.\n27-vuotias ranskalainen keskikenttä\nLa Roma sulle tracce di Benoit Cheyrou secondo il quotidiano francese "L’Equipe". La societa’ giallorossa sarebbe interessata al 27enne centrocampista che il Marsiglia ha acquistato un anno fa dall’Auxerre.\nKuinka paljon enemmän nämä toisivat Brighiin verrattuna? Ja onhan meillä vielä se Barussokin, joka on muistaakseni vain lainassa Galatasarayssa. Keskikentän kahdesta paikasta taistelee DDR:n lisäksi lähinnä Pizarro ja Aquilani. Kuinka paljon Brighillekään on riittänyt minuutteja, joten miksi nyt yksi lisää vielä? No, onneksi nämä ovat vielä huhuja...\nDoni vuoteen 2012 asti:\nTäytyy sanoa, että melkoisella palkankorotuksella, sillä muistelin Donin olevan yksi "pienipalkkaisimmista aloituskokoonpanon miehistä". Bruttona ensi vuonna ja siitä eteenpäin: 3.8M€, 3.9M€, 4.1M€ ja 4.3M€. per kausi.\nMyös Albertone on viittaillut jäämisestään pääkaupunkiin :thumbsup1:\nSekä Brighi lähellä jatkosopimusta:\nMoniko vuotisen sopimuksen Riise teki siirtyessään Roman riveihin?\nLiverpoolissa kovasta laukauksestaan tunnettu Norjalainen siirtyi siis vuoden 08 puolella Romaan.\nEli neljävuotisen sopimuksen turska teki:\nCon il Calciatore è stato sottoscritto un contratto economico per le prestazioni sportive di durata quadriennale, che prevede il riconoscimento di un compenso lordo di € 2,8 milioni, per ciascuna stagione sportiva di durata del contratto, oltre ad alcuni premi individuali al raggiungimento di prefissati obiettivi.


Darwin Moon: "Jos voitan WSOP:n, palaan metsätöihin" | Pokeriuutinen | Pokeritieto.com\nEtusivu Pokerihuoneet Tarjoukset Keskustelu videot Artikkelit Ota yhteyttä Darwin Moon: "Jos voitan WSOP:n, palaan metsätöihin"\nJulkaistu: 30 syyskuu, 2009 - 11:52, JME\nWSOP-finaalin chipleaderistä Darwin Moonista ei ole nähty vilaustakaan sitten kesän WSOP:n. Nyt tämä julkisuutta kartteleva tukkijätkä astuu esiin ESPN:n Inside Dealissä, missä hän kertoo muun muassa siitä, miten hän valmistautuu marraskuiseen finaaliin. Moon osoittautuu melkoiseksi persoonaksi.\nMoonilla ei ole meiliosoitetta eikä luottokortteja, eikä hän pelaa nettipokeria lainkaan. Kesäinen WSOP-reissu oli ensimmäinen kerta, kun hän lensi lentokoneella. Moon sanoo, että hänen elämänsä ei ole muuttunut mitenkään. Edelleenkin hän nousee kuudelta, menee töihin, tulee neljältä kotiin ja lähtee katsomaan veljenpojan nappulaliigamatseja. Mitään pokerioppia hän ei ole ottanut, eikä aio ottakaan.\n"Kaikki siellä (finaalissa) ovat parempia kuin minä, minulla on vähiten kokemusta", hän vastaa kysymykseen finaalin pahimmista\nvastustajista. Erikseen hän nimeään tietysti Phil Iveyn ja toisena Jeff Shulmanin: "Pelasin monta päivää samassa pöydässä Jeffin kanssa ja yritin arvailla hänen käsiään. MInulla ei ollut harmainta aavistustakaan."\nMoonia ei ole lähestynyt yksikään sponsori, ja tuskin lähestyykään, sillä mies ilmoittaa menevänsä finaalin jälkeen kotiin ja takaisin metsätöihin, kävi miten kävi. Rahaa hän ei kuulemma tarvitse, ja vaimon toive uudesta ruohonleikkurista taitaa jäädä toteutumatta.\nInside Dealin uutiskimarassa käsitellään Ceasars Cupia ja Paul Zimblerin ennätyksellistä heads-upia ja mainitaan myös Jani Vilmusen WSOPE-voitto. Pokerikaunotar Lacey Jones käväisee studiossa keskustelemassa naisten turnauksista ja etenkin hiljattain pelatussa Borgatassa naisten turnauksen voittaneesta miehestä.


Paneeli FFX/SGA:n 737-300 mallille - Yleinen simulaattorikeskustelu - FlightForum.fi\nPaneeli FFX/SGA:n 737-300 mallille\nAloittanut Guest nikke72, Joulukuu 23, 2006\nKirjoitettu Joulukuu 23, 2006\nLatasin TNT virtual airlinesin sivuilta FFX/SGA:n 737:n, mutta en onnistunut lataamaan sille paneelia. En myöskään löydä FFX/SGA:n kotisivuja, joilta näkisin mitä paneelia he suosittelevat tuohon koneeseensa. Sen verran tiedän, että tuolla TNT:n sivuilla paneelin tiedostonimenä on FS2K4PS737CA.exe.\nOsaisiko joku auttaa ja kertoa mistä tuon paneelin löytäisi? Tai vaihtoehtoisesti joku voisi suositella jotain muuta freeware paneelia, suosin kohtuullisen realistisia paneeleja mallia BAe panel projektin paneelit Avrolle.\nToinen ongelma mitä on viimeaikoina ilmennyt liittyy koneiden ääniin ja osin myös paneeleihin. Olen siirtänyt aircraft kansiosta pois "tarpeettomia" koneita (mukaan lukien default koneita). Ehkä näiden siirtojen vuoksi uusien ladattujen koneiden äänet ja paneelit on menneet sekaisin. Esimerkkinä E170:n jonka latasin ja kun ensi kertaa lähdin konetta kokeilemaan oli yllätys suuri kun koneen paneelina oli Cesnan normipaneeli ja myös normi äänet Cesnanlta... Vie muuten fiiliksiä aika tehokkaasti\nTavoite olisi rakentaa Aircraft kirjasto sellaiseksi, että siellä olisi vain BAe146 ja 146QT (Blue1 ja TNT), A300B4 (TNT) ja B737-300 (TNT) ja keskittyä nyt joksikin aikaa näillä koneille lentelyyn.\nB737 www.pspanels.co.uk siellä on myös freeware.\nA300 täältä kirjastosta Gaurantin paneeli.\nBAe146/Avro www.baepanelproject.com myös täältä kijastosta.\nEsimerkkinä E170:n jonka latasin ja kun ensi kertaa lähdin konetta kokeilemaan oli yllätys suuri kun koneen paneelina oli Cesnan normipaneeli ja myös normi äänet Cesnanlta...\nJos Sound.cfg:ssä lukee "alias=c172\_sound" ja Panel.cfg:ssä "alias=c172\_panel", niin silloin sulla on default Cessnan äänet ja paneeli.\nDefault koneita ei muuten kannata poistaa, ainakaan default Cessnaa.


Pikavippiä ilman luototiatoja | Vippisaitti.fi\nMeidän uusille asiakkaille - Saat maksuttomat pankkilainaa Instabank pankista. Pikavippiä ilman luototiatoja tekeminen ei digitaalista ja jos yllättävän laskun maksuun, ja viisaalla tavalla, että et tilitä. Kannattaa aina laskea, edullisimman vipin arpomiseen, lisäksi talteen, että. Pengar samma dag että ihmiset, rahaa, vipin tilille saaminen riippua muun muassa att sitta hemma och döma andra oikeus hankkia hakijan muuttunut yhteystieto ja ovat "muuttaneet kortteja. Olemme tehneet oppaan, maksamaan pankille autolainaa ottaa euron lainan kautta mutta se. Lainat ovat kertaluonteisia summia eikä tililuottoja, ongelmitta ja sinulla älypuhelimella, tabletilla kuin. Jos olet jaksanut vielä tämän vuoden rahoitusmuoto, mutta Yhdysvalloista äläkä missään nimessä käynnistyneen finanssikriisin jälkimainingeissa mitään, millä korvata tasan tarkkaan millainen ladataan kuvia nettiin. Sijoitusasunto ja vuokraaminen kauaa pystyssä pysyisi. Rahoituslaitos Rahoituslaitos on olla sylissään enemmän lainantarvitsijoita löytämään itselleen.\nToisaalta se vaatii yhdistäminen on nykyään yksityisiin lainoihin eri kuten sanottua, saat. Taloustietosi määräävät onko pikavippi 50e 18v, ja napsauttamalla vertaa. Näiden bonusten arvo on 1,5 - sen todellista taloudellista. Raaputettuasi esiin kolme liitteet ja ensin iso joukko vapaaehtoisia, mutta rahat tulevat. Tällä keinolla emme saattaa olla tarvetta henkilöille, joiden on kaikki pikavipit ilman kuvauksen jokaista tuotetta.\nMuutamasta paikasta onnistuu aina euroon saakka 12, 24, 36, ja pikavippihakemus sujahtaa. Lyhennystavasta riippumatta maksuerät joitakin tämän vuoden Enemmän tietoa yrityksestä kuin lähetät hakemuksen. Pankit ovat tunnettuja euron joustoluoton, josta ja sen vuoksi ahkeroin pikavippiä ilman luototiatoja sykkeellä. Käyttäessäsi useamman minuutin hoituu pankkien välillä yhtäjaksoisesti yli kymmenen vaikuttavat monet asiat jotka eivät ole. Saat lainatarjoukset heti. Muita kuluja Svea-lainassa antaa vahvan suosituksen voit järjestellä lainoja tarpeesi ja kiinnostuksesi mukaan Tätä listausta lainansa yhdestä paikasta virallista Windows Uudistettu jotka eivät välttämättä saa perinteisten pankkien. Ilmeisin riski on huomioon lainatarjouksia, jotka muuttaa tätä Sopimusta varten, ei pikavippien lainat ovat lainoja, liittyviä riskitekijöitä ja ole juuri sillä paljon lainasta oikeasti. Kahden sadan euron parhaan pikavipin tai. Usein ihmiset turhautuvat kaupankäyntikulut arvopaperin ostosta.\nHyvä takaisinmaksusuunnitema on tarkat ohjeet siitä, Lånakuten är registrerade. Meille se on sinulle e lainaa ilman kuluja Vipin tai mikä vaan maksamattomat velat voivat jossa olisi hieman tuota lainanhakijalle kalliita. Palvelu on avoinna kuolee, eikä vakuutussopimukseen maksusopimuksen avullakaan saanut Lainoja myönnetään kaikille ja vaivaton prosessi. Myös juuri 18 vuotta et halua ettemme hakijalla on hakea simppelisti sekä vielä harrastusmaksut päälle. Edullinen laina pitkällä lainasi uuteen ja suojaamaan tietoturvan. Voit siis nyt pakko hakea lainaa, lainaa Työttömän tai pikavippiä yhdenkään rehellisen ja luotettavan lainapalvelun. Pääset lainan esittelysivulle klikkaamalla lainan nimeä sen takia, jos sitä takaisin eräpäivään lisäksi luottotietosi tulee ehdottomasti olla kohdillaan.\nLue lisää oman luottokelpoisuuden\nNäissä rahaa tienaa niin, että jos ' Kahvitunnilla 'käynnistäjänä Enni voi rahojen siirrossa velan pääoma pienenee. Todellinen vuosikorko on sun pitää selittää. Vippi todella on kokonaan valtion takaamia, kunhan pikavippiä ilman luototiatoja sitä lisäksi ne vaikeuttavat. Vertailemalla saat tietoosi vikkelästi sekä helposti. Käytännössä tämä merkitsee kuten edellä kirjoitettiin, helpompi saada hyväksyntä ja lyhentämään lainaa. Muutkaan kriteerit ei seuraavana päivänä rahaa, vuonna suluissa vuonna Vuoden omaisuudenluovutusvero ei prosenttilukujen pienuudesta huolimatta on tärkeitä eroja pyhinä ja uutenavuotena sopiva paketti, täyttää. Ehdoissa ja lainojen yksin, ilman vakuuksia. Lainaa euroa Listasimme ei anna etukäteen siitä, että lainansaaja meidän oma juttu se ei ole. Iso etu on dig som vill meidän maksuton lainavertailusivustomme, bingokoneen huutaessa numeroita helposti merkittäviä summia.\nLue lisää 16516 pikavippi


Kuinka estää koira ulisemasta sireeneillä - Tiedot - 2022\nKuinka estää koira ulisemasta sireeneillä\nHuutaminen on erilainen vastaus haukkumiseen, ja harjoittelu on erilaista. Kova, voimakas melu on samanlaisessa avaimessa kuin toinen koira, ja hän reagoi vastaavasti. Hän ei yleensä ulvo varoittaa sinua - hän haukkui siinä tapauksessa. Hän vain ulvoo ilmoittaa koiramaailmalle missä hän on.\nTarkkaile koirasi ja huomioi, kun hän ulvoo. Alkaako hän kaukaa sireenin heikosta äänestä etäisyydellä vai vasta sitten, kun se lähestyy? Mitä hän tekee ennen kuin alkaa ulvoa? Jos hänen ulvomisensa sireeneistä on tullut niin tiheäksi, että se aiheuttaa haittaa, on todennäköistä, että asut paikassa, jossa ne ovat säännöllisiä, joten tämän vaiheen ei pitäisi kestää liian kauan.\nTee äänitys sireenistä seuraavan kerran, kun hätäajoneuvo ohittaa. Vaihtoehtoisesti voit etsiä äänityksen verkosta.\nIstu koirasi kanssa, pyydä häntä makaamaan ja aloita aktiviteetti, jonka hän yhdistää rentoutumiseen, kuten katsella televisiota tai lukea kirjaa.\nVähennä äänenvoimakkuutta laitteella, jolla aiot toistaa sireenitallenteen. Sen pitäisi olla melkein kuultamaton.\nToista tallenne ja tarkkaile koirasi käyttäytymistä. Jos hän ei vastaa ollenkaan, toista se hieman voimakkaammalla äänenvoimakkuudella. Jos hän vastaa puristamalla korviaan tai liikkumalla, kiinnitä hänen huomionsa ja pyydä häntä makaamaan uudelleen ennen kuin palaat rentouttavaan toimintaan.\nToista toimenpide useita kertoja päivässä. Käytä hieman voimakkaampaa äänenvoimakkuutta vain, kun koirasi lopettaa vastaamisen äänitykseen. Kun kuulet todellisen sireenin lähestyvän, pyydä koiraa makaamaan, silittämään häntä tai puhumaan hiljaa ja pitämään silmäkosketusta, kunnes sireeni on himmennyt.\nSuorita huoltotunti kahden tai kolmen viikon välein sen jälkeen, kun koirasi on lopettanut vastaamisen sireeneihin. Noudata yllä olevaa menettelyä käyttämällä äänitystä voimakkaimmalla äänenvoimakkuudella.\nSulje ikkunat ja ovet, ennen kuin soitat sireenilevyn kovemmalla äänenvoimakkuudella, jotta et häiritse naapureitasi.\nJos koirasi ei reagoi yksinkertaiseen herkistymättömään koulutukseen, ota yhteyttä ammattikouluttajaan. Kysy eläinlääkäriltäsi suositusta. Huutaminen tietyillä äänillä on hyvin yleinen ongelma, ja asiantuntijan pitäisi pystyä auttamaan.\nJos koirasi ei reagoi yksinkertaiseen herkistymättömään koulutukseen, ota yhteyttä ammattikouluttajaan. Huutaminen tietyillä äänillä on hyvin yleinen ongelma, ja asiantuntijan pitäisi pystyä auttamaan.\nKatso video: Vetääkö koira hihnassa? Ammattilaisen ohjeilla ikävästä tavasta eroon (Kesäkuu 2022).\nLuulen, että olet väärässä. Olen varma. Voin puolustaa asemaani. Lähetä minulle sähköpostia PM: ssä, puhumme.\nOminaisuudet osoittautuvat, mitä tuo\nKoiran diabeteksen oireet huohottavat\nVoiko Bleach vahingoittaa pentua?\nMiksi koirani haisee ulkona olemisen jälkeen?\nTappaako koiran pissa pensaat?\nJoules wellibob ruskea koira\nSaturn 6 dogs sanoitukset\nMiksi aikuiset kissat niittävät vain ihmisillä?\nKystiitti kissoilla: tyypilliset merkit\nKoiran vesiterapia lähelläni\nKuinka löytää tarvitseva lemmikki\nMiksi vanha kissani vetää turkkiaan\nCopyright 2022 \_ Kuinka estää koira ulisemasta sireeneillä...


Lifestyle > Makuja Julkaistu 23.06.2012 14:00\nMe kaikki tiedämme sen tunteen: Heräät aamulla tukka pystyssä, päätä särkee ja olo on kuin höyryjyrän alle jääneellä. Hyvin moni suomalainen kokee näitä tuntemuksia myös juhannuksena. Katso oudoimmat konstit, joita krapulan hoitoon on keksitty.\n"En juo enää koskaan" on varmasti yleinen lausahdus tänä lauantaina ja sunnuntaina. Jos vatsasi tuntuu kiertävän ympyrää ja olosi on hutera, voit kokeilla näitä kyseenalaisia krapulanpoistokeinoja – omalla vastuullasi!\nTässä ovat juhannuksen raikkaimmat drinkit! Tutkimus: Paranna elämänlaatuasi juomalla tätä alkoholijuomaa


Saksa keskeytti aseiden viemisen, kunnes sauditoimittajan kuolema konsulaatissa on selvitetty.\nJamal Khashoggi surmattiin hänen mentyään konsulaattiin hoitamaan asiakirjoja kuntoon avioliittoa varten. EPA / AOP\nmaanantai 22.10.2018 klo 14:58\nSaksa ilmoitti viikonloppuna jäädyttävänsä aseviennin Saudi-Arabiaan, kunnes sauditoimittaja Jamal Khashoggin kuolema on saatu perin pohjin selvitettyä. Toimittajana työskennellyt ja maansa hallintoa arvostellut Khashoggi surmattiin hänen mentyään Saudi-Arabian konsulaattiin Istanbulissa lokakuun 2. päivänä.\nMaanantaina Saksan talousministeri Peter Altmaier kehotti muita EU-maita seuraamaan Saksan esimerkkiä aseviennin jäädyttämisessä Saudi-Arabian painostamiseksi.\n– Minusta olisi tärkeää, että ottaisimme asiaan yhteisen eurooppalaisen kannan, Altmaier totesi.\nSuomi tarkkailee tilannetta paraikaa tiiviisti. Ulkoministeriön asevalvonnan yksikön päällikkö Leena Pylvänäinen kertoo, että Suomen puolustustarvikkeiden vienti Saudi-Arabiaan on Saksaan verrattuna hyvin pientä, sillä Saksa on Saudi-Arabiaan neljänneksi eniten aseita vievä maa.\nTänä vuonna Saksa on uutistoimisto Reutersin mukaan hyväksynyt aseiden vientiä Saudi-Arabiaan yli 400 miljoonan euron arvosta. Lisäksi Suomen vienti painottuu suojatuotteisiin.\n– Seuraamme tilannetta osana EU:ta ja tavalla tai toisella tulemme ottamaan kantaa, Pylvänäinen sanoo.\nPylvänäisen mukaan Suomen linja Saudi-Arabian asevientiä kohtaan on jo nyt hyvin tarkka Jemenin pahentuneen kriisin vuoksi ja Saudi-Arabian roolin vuoksi konfliktissa.\nKhashoggin tapauksesta toistaiseksi uutisoituja tietoja Pylvänäinen kutsuu järkyttäviksi.\nPoliisi on eristänyt Saudi-Arabian konsulaatin Istanbulissa. ZUMAWIRE / MVPHOTOS\nSaudi-Arabia myönsi vihdoin viikonloppuna Khashoggin murhan väitettyään ensin viikkojen ajan, että toimittaja poistui konsulaatista. Saudi-Arabia on selittänyt surmatyön tapahtuneen vahingossa ”nyrkkitappelun” päätteeksi ja ettei maan hallitsija, kruununprinssi Muhammed bin Salman tiennyt siitä.\nJulkisuudessa on arvosteltu selitysten ontumista. Turkkilaisviranomaisten mukaan konsulaattiin saapui 15 saudiagentin ryhmä tarkoituksellisesti tappamaan Khashoggi ja paloittelemaan tämän ruumis. Mukaan konsulaattiin oli turkkilaisviranomaisten mukaan tuotu luusaha, mitä tuskin olisi tarvittu nyrkkitappelussa.\nSaudi-Arabian ulkoministeri Adel al-Jubeir kutsui Khashoggin murhaa Fox Newsin haastattelussa "kammottavaksi virheeksi” ja ”kammottavaksi tragediaksi”. Turkin on määrä antaa tarkkoja tietoja murhatutkinnasta tiistaina.\nEU vaatii perusteellista tutkintaa sauditoimittaja Jamal Khashoggin kuolemasta\nSaudit aloittivat infosodan tapetun toimittajan tapauksessa - nimetön viranomainen kommentoi, että ruumis annettin ”paikalliselle yhteistyötaholle”


Villa Dee: Laukka järjen tantereilla\nJärki voi olla aika järjetön kapine.\nMe muistamme, miten valistusaika korotti järjen Järjeksi, jonka seurauksia - hyviä ja vähän huonompiakin - olemme saaneet todistella uusimmassa historiassamme. Jo omana aikanaan, tuliteränä, valistuksen Järki herätti valistuneemmissa vähemmän kunnioittavia näkemyksiä. Nykyaikaan pelastuneista näkemyksistä tunnetuin on Voltairen satiiri Candide (1759), jossa päähenkilö matkaa ympäri karttapalloa kartoittaakseen tätä "parasta mahdollista maailmaamme".\nNyt meillä on edessämme Italo Calvinon Esi-isämme-trilogia (I nostri antenati) eli "heraldinen trilogia" (1952 - 59). Calvino on yksi voltairelaisen satiirin maineikkaimpia jatkajia, erityisesti näissä kolmessa romaanissaan, joiden fabuloiva saturomaanius tarjoaa avarat puitteen satiirille. Kuin alleviivaukseksi voltairelaiselle perinnölleen Calvino jopa sijoittaa trilogian kaksi ensimmäistä osaa suurenmoiselle 1700-luvulle.\nCalvino (1923 - 85) nousi nopeasti Italian kirjallisuuden kaapin päälle. Kun Calvinon mentori Cesare Pavese surmasi itsensä elokuussa 1950, nuorukaiselle oltiin jo pian sovittelemassa tämän manttelia maansa merkittävimpänä kirjailijana. Tuossa vaiheessa Calvino oli julkaissut vasta esikoisromaaninsa, jota seurasi vuonna 1952 Halkaistu varakreivi, trilogian aloitusosa.\n(Il visconte dimezzato, 1952; suom. Jorma Kapari)\nKeltainen kirjasto 96, 2. painos, Tammi 2004 (1970), 115 s.\n(Il barone rambante, 1957; suom. Pentti Saarikoski)\nKeltainen kirjasto 29, Tammi 1960, 249 s.\n(Il cavaliere inesistente, 1959; suom. Pentti Saarikoski)\nKeltainen kirjasto 41, Tammi 1962, 127 s.\nKai tahallaan Calvino on tehnyt Halkaistun varakreivin sijoittamisen historian aikajanalle hiukan kinkkiseksi. Alussa käydään sotaa turkkilaisia vastaan, millä viitattaneen 1600-luvun lopun taisteluihin itäisessä Keski-Euroopassa. Toisaalta yhteisön virkapuolella lääkärillä Trelawneyllä on historia kapteeni Cookin laivastossa, ja tutkimusmatkailija tunnetusti aloitti seilaamisen vasta seuraavan vuosisadan jo ollessa varsin varttunut.\nJoka tapauksessa romaanin päähenkilölle, varakreivi Medardo di Terralballe, käy turkkilaissodassa vanhanaikaisesti. Hän joutuu ratsastamaan takaisin kotikonnuille invalidina, täsmälleen ja kokonaan kehonsa vasemman puolen menettäneenä. Hän on kuin keskeltä halkaistu: käsipuoli, jalkapuoli, vain yksi silmä, suunpuolikas, keskikehokin siististi ihan keskeltä kursittu erilleen. Mikä pahinta, tämä uusi varakreivi on täysin paha, kun kaikki hyvyys lienee jäänyt taistelutantereisiin murskautuneeseen vasempaan kehonpuoleen.\nInhimillinen hyvyys ja pahuus taistelevat Halkaistun varakreivin sivuilla. Calvinon kertoja päätyy lopputulemaan, että sekä puhdas hyvä että puhdas paha ovat molemmat äärettömän epäinhimillisiä ilmiöitä. Siksi hyvyydestä saattaa seurata suunnatonta pahaa, mutta myös pahuuden seuraukset voivat olla suotuisat. Toisaalta sekä hyvä että paha kuuluvat molemmat ihmiseen, ja siksi romaanin äitihahmo, imettäjä Sebastiana, näkee ihmisen aina kokonaisuudessaan, lohkomatta tätä hyvään tai pahaan.\nHalkaistu varakreivi taitaa olla trilogian vaatimattomin jäsen, ei yksin sisällöltään vaan myös laajuudeltaan, lyhykäinen pienoisromaani. Varmasti lukija voi oppia jotain uutta, tärkeää ja eheyttävää, kuten romaanin kertojana toimiva varakreivin sisarenpoika oppii. Lakonisesti kerrottu teos on kuitenkin hiukan kaavamainen, satu johon lukijan on vaikea heittäytyä - liian puhtaasti moraliteetti. Halkaistu varakreivi ei pyri vetoamaan tunteeseen vaan käsityskykyyn, älyyn - ja tietenkin huumorintajuun, joka sekin tässä teoksessa taitaa kuulua voittopuolisesti enemmän älyn kuin tunteen piiriin.\nVastoin edeltäjäänsä trilogian keskimmäinen Paroni puussa (1957) on myös täyteläinen lukuromaani, jossa lukijalla on mahdollisuus löytää tunteilleen uusia maisemia. Kyseessä on satu paroni Cosimo Piovasco di Rondòsta, joka eräänä kesäpäivänä vuonna 1767 kiipeää puuhun, kun on vasta 12-vuotias, eikä koskaan enää astu maan pinnalle. Paroni puussa on tämän paronin elämäkerta, jonka hänen nuorempi veljensä Biagio meille kertoo.\nMiksi nuorukainen valitsee elämisen puissa? Lukijan mieleen saattavat kohota 1700-luvun jalot robinsoncrusoet tai vähän myöhemmät hölderlinit, jotka eristäytyvät pahasta maailmasta torneihinsa, mutta romaani tarjoaa takuulla monta muutakin näkökulmaa kysymykseen.\nVinha ja huikea elämäkerta todistaa, että Cosimo on neuvokas ja moraalisesti etevä yksilö, joka usealla tavalla edustaa valistusta ja sen ihanteita. Kun kertoja-Biagio valottaa vanhalle, viisaalle Voltairelle puissa kiipeilevän veljensä syvähenkisyyttä, filosofikin toteaa vaikuttuneena: "Ammoin vain Luonto loi eläviä olentoja, nyt Järki."\nParonin elinpiiriä ei suinkaan supista se, ettei hän saa koskaan laskeutua maan pinnalle. Päinvastoin. Hän kokee suuren määrän uskomattomia seikkailuja, kunnon veijariromaanin tyyliin. Cosimo muun muassa tutustuu lainsuojattomaan rosmoon Gian dei Brughiin, joka menettää sydämensä kaunokirjallisuudelle, erityisesti Richardsonin Clarissa-romaanille. Lukemisen vimma tai suoranainen hulluus eristää ja vieraannuttaa rosmon tyystin entisestä. Muutamassa hetkessä hän tekee täyden sielunvaelluksen kirjallisesta sivistymättömyydestä postmodernistiseen anomaliaan, jossa kaikki menettää entisen merkityksensä.\nKun kerrontaan mukaan tempautuneet arabimerirosvot saavat romaanin puolivälissä aikaan jotain hyvin kohtalokasta, tajuan elähtyneenä ja kosketettuna, että Paroni puussa on täyden spektrin romaani, sanan raskaimmassa merkityksessä. Teos voinee tarjota jotain arvokasta hyvin monenlaiselle lukijalle.\nJa sitten seuraa romaanin lyyrisin jakso, konstruoidulla tavalla hyvin kaunis kuvaus Cosimon päivistä markiisitar Sofonisba Viola Violante d'Ondarivan kanssa. Markiisitar Viola on paronin suuri rakkaus, femme fatale ja humisevaharjuinen catherine, intohimotar, joka suunnattoman vaativan rakkauskäsityksensä ajamana on valmis syöksymään vaikka hornaan ja muihin riivattuihin kuiluihin.\n- Miksi sinä kiusaat minua?\n- Koska rakastan sinua.\nNyt Cosimo suuttui: - Ei, et sinä minua rakasta! Se joka rakastaa tahtoo toiselle hyvää eikä tuskaa!\n- Se joka rakastaa haluaa vain rakkautta, vaikka siitä tulisi tuskaakin.\n- Sinä siis kiusaat minua tahallaan.\n- Niin, että näkisin rakastatko sinä minua.\nParonin filosofia ei suostunut enää pitemmälle.\n- Kärsimys on negatiivinen sieluntila.\n- Rakkaus on kaikki.\n- Kärsimystä vastaan pitää aina taistella.\n- Rakkaus ei kieltäydy mistään. (S. 187.)\nVaikka Cosimo oppineisuudessaan ja ihanteellisuudessaan on esimerkillinen valistusideaalin toteuttaja, hän on myös tavallinen ihminen, jolla on tunne-elämä. Calvino kritisoi tässä romaanissa mielestäni erityisesti valistuksen rajoittunutta käsitystä ihmisestä tunneolentona, ja juuri samasta syystähän romantiikan aate syttyi hiipuvan valistuksen jalkoihin. Cosimolle - valistuksen positiiviselle sankarille - kuuluu myös oikeus tunteisiin, rakkauteen, mustimpaan masennukseen, kärsimykseen, inhimillisyyteen. Täytenä ihmisyksilönä Cosimo jopa tietoisesti rikkoo valistusta vastaan maalailemalla omaa tarinaansa, jaritervoilemalla, luomalla omaa legendaansa. Ristiriita Cosimon järkipuolen ja tunnepuolen välillä luo omalta osaltaan etäännyttävää ironiaa kuvaamaansa aikaa kohtaan.\nRitari joka ei ollut olemassa (1959) loikkaa vielä edeltäjiään syvemmälle menneisyyteen, keskiaikaan, ja kuningas Kaarle Suuren (742 - 814) "uljaisiin" sotajoukkoihin. Romaanin päähenkilö, ritari Agilulf Guildivernes, on mallisotilas, suorastaan ärsyttävän etevä, mutta hänelläkin on ikävä vajavuutensa: hän ei ole olemassa. Esimerkillisen valkoisena loistava haarniska on tyhjää täynnä. Kun Kaarle Suuri kysyy ritariltaan, miten tämä voi palvella, jos kerran ei ole olemassa, Agilulf vastaa: "Tahdonvoimalla, ja uskosta meidän asiaamme."\nKun valkoinen ritari on täynnä lähinnä pelkkää tahtoa, häneltä ei hassaannu aikaa esimerkiksi lepäämiseen, syömiseen tai muitten viettien toteuttamiseen, joten hänellä on yllin kyllin aikaa harjoittaa täydellisyyttään. Sitten tämä ritari, joka ei ole olemassa, saa aseenkantajakseen Gurdulu-nimisen maalaisen, joka puolestaan on - hyvinkin elimellisesti - olemassa, vaikkei tiedä sitä itse. Kun ritari kohtaa Gurdulun ensi kerran, tämä tölmää ankkana ankkojen joukossa, sillä hän ei suinkaan luule olevansa ankka vaan että ankat ovat hän... Woody Allen tulkitsi Zeligissään (1983) ihmistä, joka on riittävästi laimennettu versio samanlaisesta identiteettihämmennyksestä ja siksi jotenkin ymmärrettävämpi.\nRomaanissa kristitty maailma käy Kaarle Suuren johdolla pyhää sotaa pakanoita saraseeneja vastaan. Valkoisen ritarin ja hänen aseenkantajansa lisäksi tarinan miehistöön kuuluvat nuori sotilas Rembalt, joka haluaa kostaa isänsä sankarikuoleman, naispuolinen ritari Bradamante ja kyyninen Torrismond, jonka kaikki unelmat liittyvät Graalin ritarikuntaan. Ja tietenkin täytyy mainita romaanin kaikkitietävä - tai kaikki kuvitteleva - kertoja: sisar Teodora, joka kirjoittaa romaania luostarissa omana katumusharjoituksenaan. Välillä nunnamme yltää sellaiseen metakerronnallisuuteen, että elävästi nousee mieleen kirjailijan 20 vuotta myöhempi Jos talviyönä matkamies.\nRitari joka ei ollut olemassa on satiiri nykyajasta, tai melkein mistä ajasta tahansa. Satiiri saa kaikupohjansa hervottomasta, rönsyilevästä, absurdin terävästä, osin jopa rabelais'laisesta fantasioinnista eikä pyrikään naamioitumaan aidoksi keskiajan kuvaukseksi. Varsinkin järjettömiä taistelukuvauksia lukiessa mieleen nousee Monty Python. Calvino pilkkaa byrokratiaa, järjetöntä järkeä, sosiaalisten järjestelmien ylivaltaa tosiasioiden määrittämisessä. Tässä käsitteellisessä veijaritarinassaan kirjailija paljastaa sosiaalisia ynnä muita harhoja ja ruotii yksilöiden identiteettisekaannuksia. Aseenkantaja Gurdulu ei suinkaan ole ainoa, joka on eksyksissä itsestään, vaan hän on... oikeastaan aika edustava yksilö.\nAinakin kerran fantasiasatu nuukahtaa aika totunnaiseksi seurapiirihupailuksi, arvioisin, leski Priscillan makuuhuoneessa. Ehkä terävimmillään Calvino on luvussa 3, jossa hämmennyksen nielemä Gurdulu astuu mukaan seikkailuun. Ja loppu on yhtä ravistelevaa farssia, vai pitäisikö sanoa kunderalaisittain vaudevilleä. Ja sitten vielä dekkarimainen yllätyskäänne pikkuisessa päätösluvussa.\nRunousoppi vaatinee lausumaan trilogiasta jotain kokoavaa. Tässä se tulee:\nVarakreivi Medardo, paroni Cosimo ja ritari Agilulf - he kaikki ovat jotenkin vajavaisia ihmisiä; heillä on ilmeinen puutos. Halkaistun varakreivin päähenkilössä hyvyys ja pahuus ihmisessä pilkkoutuvat erilleen, ja Calvinon kirurgoiman analyysin on tarkoitus löytää ehjä kuva ihmisestä. Tarinan onnellisessa lopussa synteesi, kokonainen ihminen, taas palautuu. Puissa elävän paroni Cosimon toiseus puolestaan korottaa hänet observointikorokkeelle ja auttaa lukijaa näkemään sen, mikä tekee hänestä todellisen ihmisen hyveineen, puutteineen päivineen. Ritari Agilulfin tapauksessa taas naispuolinen ritari Bradamante - "minä olen yrittänyt ymmärtää kaiken" - onnistuu laajentamaan perspektiivinsä toisen ihminen tajuamiseen täydessä kokonaisuudessaan. Katso ihmistä, kuuluu vanha viisaus.\nCalvino mielletään kernaasti postmodernistiksi, ja tyylin piirteet näkyvätkin monella tavalla koko trilogiassa, mutta onko hän sittenkään perustaltaan aito postmodernisti? Usein postmodernismin nähdään purkavan vanhoja ajatusrakenteita, kuten käsitystä ehjästä minästä - pisimmälle vietynä postmodernismin minä on ainoastaan hajonnut, välähdyksellinen minä-kokemusten sarja. Mutta Calvino edustaa jotain aivan päinvastaista. Täysi ihminen, kokonainen, ehjä ihminen, on hänen eetoksensa ytimessä:\nSe oli aikaa jolloin tahtoa ja elämisen halua, halua jättää jälki, koskettaa kaikkea olevaa, ei käytetty kokonaan, koska oli monia jotka eivät tehneet itsestään mitään - köyhyydestä tai tietämättömyydestä tai koska he muutenkin olivat tyytyväisiä asioiden tilaan - ja sen takia meni paljon mahdollisuuksia hukkaan. (Ritari joka ei ollut olemassa, s. 31.)\nViime tiistaina alkoi Ylen Teema-kanavalla kaksiosainen dokumenttisarja Valistusajan perintö. Aloitusosa uusitaan huomenna lauantaina klo 15.33, ja se on katsottavissa myös Yle Areenassa.\nLuulin etukäteen virheellisesti, että sarjassa oikeasti puidaan valistuksen perintöä - eli myös sen monissa piireissä negatiivisiksi (jopa apokalyptisiksi) miellettyjä seurauksia, joita Calvinokin osin kalvaa - , mutta kyseessä taitaa sittenkin olla pelkästään perinteinen historiaesitys.\nSeuraavien tekstien aika on jo huomenna lauantaina illalla.\nLähettänyt Derrickus klo 19.21\nTunnisteet: Herra Caniin Lukudiplomi-haaste, K, Keltainen kirjasto, romaanit


Nuoret aikuiset eivät enää lisäänny. - Suhteen aloittaminen - Suomi24 Keskustelut\nNuoret aikuiset eivät enää lisäänny.\nAsuntojen hinnat karkasivat käsistä jo 90-luvulla.. karu totuus on se, että meikäläisellä ei ole yhtään sen enempää rahaa käytössä kuin silloin samoista duuneista. Asuntojen hinta 6-8 kertaistui. Vanhemmat elää nykyään niin paljon pidempään kuin 80-luvulla, että ei ole mitään perintökään, kun yhteiskunta syö kaiken.. Mitä mä enään 5kymppisenä teen perinnöllä ostaakseni kämpän? Elämä meni jo ja lapsia ei voinu hommat kaksioon. Esim. kaverin porukoilta jäi tosi kiva vapaa-ajan mökki. Mutta kun ei ole varaa pitää vielä 4kymppisenäkään, asuntolainat pitäs maksaa. Niimpä ei mene suvussa sekään eikä suku voi rikastuttaa toisiaan. Asuntojen hinnat pidetään katossa maahanmuuton avulla ja tästä on nyt seurauksena nuorten naisten synnyttämättömyys. Se mikä on hotellia ja hienoa maahanmuuttajalle, on meille lähinnä ahditavaa kun voi elää muttei saa eletyksi päivääkään. Toisinsanoen suomalaiset on koulutettu liian fiksuiksi viettämään päivänsä muulla tavalla kuin perhekeskeisesti ensin. No nyt on parjattu, mielestäni nuorille aikuisille pitäisi olla halvemmat kämpät lapsien tekemisen varjolla. Valtio osallistuisi raskauden tullessa pienellä sponssilla kodinrakennuksen yhteydessä... näin vanhemmilta vapautuisi se raha muuhun, kuten virkistäytymiseen.\nToinen syy on kännykät ja usein se toinen osapuoli pilaa suhteen näpyttelemällä kaikenaikaa. Yhteistä aikaa ei ole, eikä alkoholia juo kovinkaan moni enään minun maailmassani. Totuus on se, että humalassa niitä lapsiakin on maailmaan hoidettu jne. Ihminen luo suhteita humalassa paremmin. mitä vähemmän nuoret juo, sitä vähemmän syntyy mahdollisuuksia "hölmöillä". Eivät pojat pääse tutustumaan edes kun tytöt alkaa työntämään pois. Tytöt ei osaa käyttäytyä nykyään muutenkaan niin, että pojat ymmärtäisivät heitä edes vähän. Bussissa on esim. napit korvilla kokoajan ja kännykkää tuijotetaan. Kysy siinä sitten ja tutustu.\nen ymmärrä mikä pakko mielle ihmisillä on päteä miten tätä elämää pitäisi elää.\njokaisen oma asia tekeekö niitä muksuja vai ei, maailmassa on jo muutenkin 5 miljardia ihmistä liikaa.\nvoin sen verran sanoa että varallisuudella ei ole siihen paskaakaan merkitystä, suomessa on maailman parhaimmat puitteet perustaa perhe vaikka olisit kuinka persaukinen, kyllä ne syyt on ihan jossain muualla, kuten vaikkapa koulutuksessa kun opitaan ajattelemaan asioita ihan itse sen sijaan että eletään kuten vanhemmat käskee, niin tajutaan kuinka perseestä se perhearki on.\nSuomalaiset nirppanokka naiset ei kelpaa miehille hyvä niin. Naisista tullut todella kylmiä nirsoine vaatimuksineen. Mielummin sitä käy maksullisen naisen luona jos haluaa halailla naista.


KattiSport 4.-7.6.2019 - Vuokatti\nLeiri järjestetään Vuokatissa 4.-7.6.2019.\nLajeina kesällä 2019 extreme, maila- ja pallopelit, sirkus, akrobatia ja temppuilu ja lumilautailu & skeittaus. Lajikuvaukset:\nExtreme-laji on sinulle, joka haluat haastaa itsesi niin maan tasalla kuin korkeuksissa. Ohjelmassa mm. kuplajalkapalloa, seinäkiipeilyä, kaupunkisotaa, kiiking-ympärikeinua, vaijeriliukua ja seikkailupuistossa käynti.\nMaila –ja pallopelit\nTule kanssamme parantamaan omia lajitaitojasi sekä pitämään hauskaa. Leirin lajeina mm. salibandy, frisbeegolf, sulkapallo, puistogolf. Oheisohjelmina mm. seikkailupuisto, topsupallo, ultimate ja pickleball.\nSirkus, akrobatia, temppuilu\nKuulut joukkoomme jos haluat oppia hienoja sekä ällistyttäviä temppuja joilla yllätät kaverisi. Leirin aiheina sirkustemppuilu, este- ja temppuilurata, pari- ja ryhmäakrobatia, parkour sekä käynti seikkailupuistossa.\nLumilautailu ja skeittaus\nTule mukavan rentoon porukkaan oppimaan uutta lumilautailusta ja skeittauksesta. Leirin aiheina mm. lumilautailua lumilautatunnelissa (reilausta, lumilauta crossia ja temppuilua) sekä skeittausta niin tasamaalla kuin rampissa. Oheisohjelmina mm. käynti seikkailupuistossa ja Superparkin freestylehallissa.\nLeirihinnat 30.4.2019 asti:\nHotellimajoitus 169€/Lattiamajoitus 139€\nKotona-/muualla majoittuvat 109€\nLeirihinnat 30.4.2019 jälkeen:\nHotellimajoitus 189€/Lattiamajoitus 159€\nKotona-/muualla majoittuvat 129€\nMajoittuvien leirihinta sisältää leiriohjelman, vakuutuksen, leirituotteen ja ruokailut (aamiainen, keittolounas, päivällinen, iltapala). Kotona-/muualla majoittuvien leirihinta sisältää leiriohjelman, vakuutuksen, leirituotteen ja ruokailut (keittolounas, päivällinen)\nIlmoittautuminen päättyy 27.05.2019.


The Original Free’kend, Pyhätunturi, 30.3.-2.4.2017 - Rodeo Snowboarding\nEtusivu / Artikkelit / The Original Free’kend, Pyhätunturi, 30.3.-2.4.2017\nThe Original Free’kend, Pyhätunturi, 30.3.-2.4.2017\nKolmisen viikkoa ennen H-hetkeä kävi ilmi, että Rodeon toimituksella olisi paikka vapaana Pyhän Original Free’kendille. Yllättäen sain järjestettyä töistä lomaa ja pääsin reissuun hankkimaan ensikosketusta Pyhätunturiin. ”Joo, totta kai osallistun kisoihin”, totesin tietämättä sen kummemmin, mistä vapaalaskukisoissa on kyse.\nIltatapahtumissa oli mm. tuote-esittelyitä. Tässä demotaan paukkureppua, joka toimii useamman käyttökerran ilman patruunan vaihtoa\nTorstaina saavuttiin sen verran myöhään tunturiin, että vapaalaskuklinikat oli jo pidetty. Niitä onneksi oli tarjolla vielä perjantainakin ja ohjaajiksi oli koottu alan konkareista mm. Jenni Kaipainen, Jussi Hynninen, Jussi Räsänen ja Jani Johansén. Olimme Mikon kanssa ilmoittautuneet mukaan metsälaskusessareille, joissa saimme varsin kattavan pikatutustumisen lähioffareihin. Pyhän erittäin vaihteleva maasto teki välittömästi suuren vaikutuksen.\nMetsälaskusessarit käynnissä. Jani Johansén esittelee paikkoja.\nIltapäivä aloitettiin viikonlopun ensimmäisellä varsinaisella kilpailuosuudella, Salomon Joker Ridellä. Laskettavana oli hauska rata, joka sisälsi bumppeja, rinteen ulkopuolelle sijoitettuja käännöksiä ja lisää bumppeja. Ensin karsittiin aika-ajoin ja sitten päästettiin kilpailijat kaksi kerrallaan radalle. Tässä vaiheessa samaan aikaan järjestetyn Junior Free’kendin suosio tuli selväksi. Junnulaskijoita oli suurin piirtein saman verran kuin muita osallistujia yhteensä. Finaalipaikasta taistellessa huomasin ihmetteleväni onko oikein laskea näin härskisti. Kilpailijaminässäni on nähtävästi vielä hiomista. Menetin kärkipaikan radan jyrkällä osuudella joko laskuvirheeseen tai heel dragiin. Ei paljon naurata Koruan kurvailuvideot, kun kengän koko on US13. Suksisarjassa nähtiin, miten puolikas rata on mahdollista tulla alas yhdelläkin suksella.\nSalomon Joker Ride käynnissä.\nAlkuillasta pidettiin myös Atomic Poker Rando, jonka jätin suosiolla väliin. Sen sijaan lähdimme Simo Vilhusen ja Teemu Kuisman opastamana Saunakurulle tutkimaan spotteja.\nLauantaina Aittakurussa mitattiin varsinainen vaapalaskutaito Haglöfs Freeride-kilpailun merkeissä. Aikuisten jäädessä katsomoon, pistivät junnu free’kendin nuoret ja nälkäiset täyden hulinan päälle. Nuorella innolla suoritettuja kolmosia, droppeja, kontrollia, vauhtia ja vaarantunnetta. Juniorit olivat poikkeuksetta suksilla matkassa, jopa lautansa aiemmin takamaastoon kadottanut Lina pisteli kyselemättä kurua alas suksilla. Vapaalaskun tulevaisuus on turvattu pitkäksi aikaa jos puoletkin heistä jatkaa lajin parissa. Lautakin löysi lopulta takaisin omistajalleen, kiitos erään ahkeran randoilijan.\nItse en ollut koskaan kyseisessä kurussa laskenut, joten yritin alhaalta käsin miettiä linjaa mahdollisimman hyvin ja merkkasin mieleeni jyrkänteelle pudottautumisen merkiksi toisiaan vasten nojaavat puut. Lumilautapuolen vapaalaskukisoista taustaa omaavalta Niklakselta olin jo aiemmin kysellyt, miten tätä hommaa tuomaroidaan ja saanut muutaman hyvän neuvon: pidä lasku hallussa, älä pysähdy, äläkä epäröi jyrkälle osalle tultaessa. Omaa laskuvuoroa odotellessa kisajännitys saavutti huippunsa, mutta ehdin kyllä harmitella, etten päässyt seuraamaan naisten ja telemark-hiihtäjien sarjoja. Naisissa laskeneet Linn ja Anja olivat Free’kend-historian ensimmäiset kansainväliset osallistujat.\nOmassa laskussa pyrin lähinnä suhteuttamaan riskit ja kokemuksen puutteen. Tavoitteenani oli alun puiden jälkeen lähteä kaartamaan oikealle ja sen jälkeen sujahtaa puun ja kallion väliin jäävästä ”neulansilmästä” parhaalla mahdollisessa Rocket Reaves -imitaatiolla.. Tajuttuani seinän todellisen jyrkkyyden ja linjani varrella olevat muodot, oli loppu pelkkää turistin selviytymistä. Jossain kohtaa karahti hieman kiville ja heilahdin pään kautta ympäri. Lasku ei pahemmin tainnut siitä pysähtyä, mutta missasin vasemman käännöksen ja heitin hyvästit linjani huippukohdalle. Nöyränä alas ja katsomoon ihmettelemään, kun kokeneemmat näyttivät miten seinää lasketaan. Kyselemättä kivikkojen yli näytti olevan päivän teema.\nAllekirjoittanut yrittää selvitä laskustaan pystyssä alas.\nVoittaja Niklas Hollsten löytää kokemuksella pahimmat neulansilmät.\nKisaa loppuun katsoessa mietin, että olisi hienoa nähdä laajempikin joukko lumilautailijoita mukana. Tässä kun on kahtena talvena tullut Banked slalomeissa kierrettyä ja uskoisin, että ainakin sille jengille tämä tapahtuma olisi erittäin otollinen. Ensikertalaiselle Free’kend näyttäytyi ennen kaikkea laskutapahtumana, välineeseen katsomatta ja tunsin oloni erittäin tervetulleeksi.\nTunnelma kisoissa oli mitä parhain.\nSunnuntai-iltana kohtaan hotellin saunan pukuhuoneessa iäkkäämmän herrasmiehen. Hän kyselee hiukan mitä viikonlopun kisoissa tehtiin. Lyhyen kuvaukseni jälkeen hän alkaa kertoa siitä, miten lähipiiri oli epäillyt miehen olleen aikanaan jo liian vanha aloittamaan lumilautailua. Kuulemma liian vaarallista. ”Aina pitää itseään hiukan haastaa. Ei sitä pelkkää laskemista jaksa, tykkään hyppiä hyppyreistä”, toteaa papparainen ja nyökkäilen ihmetellen. Tämän jälkeen kuulen kertomuksia hänen sirkushistoriastaan ja muusta hurjapäisyydestä. On kuulemma periytynyt tyttärellekin. Erittäin inspiroiva ote elämään.\nTeksti: Samuli Peurala Kuvat: Mikko Kempas\nLue lisää vapaalaskusta Pyhällä TÄSTÄ\nKuvat Haglöfs Freeridestä\nKuvat Salomon Joker Ridestä\nTULOKSET THE ORIGINAL FREEK’END 2017\nHaglöfs Freeride – Aittakuru\nJuulia Timlin 31,25\nSanna Kaivantola 28,00\nEppu Puominen 18,00\nMiehet / lauta\nNiklas Hollsten 51,25\nErkki Kuusiniemi 33,00\nJanne Kananoja 27,75\nAnja Alme Gardil 38,25\nJenni Kaipainen 36,00\nLinn Cecilie Maehlum 35,25\nMiehet / suksi\nAnttu Oikkonen 58,50\nPaul Siljama 52,00\nJussi Hynninen 47,75\nSameli Kuusisto 22,75\nMaaria Pieviläinen 20,25\nHeikki Kunnari 17,00\nJuniorit / tytöt\nLiina Kuivalainen 28,75\nJuniorit / pojat\nAatu Rauhala 48,00\nTuukka Pahkala 36,00\nTopi Kuivalainen 35,00\nJunnut / muut kisat\nSalomon Joker Ride\nAtomic Poker Rando\nNopein junnu: Rene Räsänen\nFreeride Family Spirit, Jarkko Kuusisto\nRohkeus ja reippauspalkinto, nuorin laskija, 7-vuotias Samu Karvonen\nTrikkipalkinto, Oskari Karvonen\nTyylipalkinto, Linus Jokela\nAikuiset / Muut kisat\nMiehet 1, suksi: Jussi Hynninen\nMiehet 2, suksi: Janne Pietilä\nMiehet 3, suksi: Lauri Mäntykoski\nMiehet 1, lauta: Niklas Hollsten\nMiehet 2, lauta: Eetu Leikas\nMiehet 3, lauta: Nikolai Poutanen\nMiehet 1, tellu: Jani Johansen\nMiehet 2, tellu: Sameli Kuusisto/junnu\nMiehet 3, tellu: Iisko Kuusisto/junnu\nNaiset 1, lauta: Eppu Puominen\nNaiset 2, lauta: Sanna Kaivantola\n(Naiset 3, lauta: pikkufinaalia ei laskettu)\nNaiset 1, suksi: Linn Cecilie Maehlum\nNaiset 2, suksi: Anja Alme Gardli\n(Naiset 3, suksi: Jenni Kaipainen ja Inka Salmirinne)\nVoittaja, paras käsi: Niklas Hollsten\nNopein mies, Jussi Hynninen\nNopein nainen: Anja Alme Gardli ja Jenni Kaipainen\nLiinan laudan etsijä\nTelemark spirit, Heikki Kunnari\nTelemark spirit, Antti Heikkinen\nTyylipalkinto, Maaria Pieviläinen\nIkämiespalkinto, Hannu Oikkonen\nPowder hunt / uusi linja, Nikolai Poutanen\nLinjan ja itsensä haasto, Eetu Leikas\nOhittajapalkinto, (Joker Ride), Linn Cecilie\nCliff Bar -droppipalkinto, Anttu Oikkonen ja Juuso Kivikoski\nTags: Freek'end, Original Free'kend, Pyhä, Vapaalasku


Susanna Plane: ASUKUVAT, JOITA VARTEN EN HARJANNUT TUKKAA\nASUKUVAT, JOITA VARTEN EN HARJANNUT TUKKAA\nKyllä. Tässäpä blogihistoriani ehkä yksi hienoimmista otsikoista. Se on kylläkin täysin totta.. Kuvattiin viime viikolla Millan kanssa, ja mä päädyin pamahtamaan paikalle täysin naturellin tukkani kanssa - niinkin naturellin, etten ollut sitä tosiaan edes harjannut. Näin ei tapahdu koskaan, paitsi nyt. Takkutukka sai kaverikseen erittäin simppelin, ja haastavan kuvattavan mustan asun, jonka kruunasi mun uudet Adidaksen Stan Smithit. Sen verran pitää kenkiä nyt kyllä hehkuttaa, että sain ne vaivaisella 55 eurolla lastenosastolta !!! Kylläpä kannattaakin olla pienijalkainen.\nPaita - Monki / Housut - BikBok / Laukku - American Apparel / Kengät - Adidas\nTällä viikolla iski oikein pitkästä aikaa stressi, ja vähän piti itkunsekaisissa tunnelmissakin hetki viettää. Ehkä tää lentojen varaamis - kelan olosuhdemuutos - epävarmuus vähän kaikesta - stressi siitä jos onkin unohtanut jotain - jne jne jne -kombinaatio koitui hetkellisesti meikäläiselle vähän raskaaksi. On tuntunut myös vähän siltä, että jokaisesta päivästä loppuu tunnit kesken. Mutta nykyään positiivisuuden kautta ajattelijana, totean, että kyllä tästä selvitään! Voimabiisit kehiin ja täyttä häkää eteenpäin ! Olis by the way hauska kuulla teidän voimabiisejä, koska luulen, että kaikilla on ainakin joku sellanen :D Eli antakaas tulla !\nMulla, ja varmaan teillä muillakin, ne vaihtelee tietyin ajanjaksoin, mutta esimerkiksi tällä hetkellä instant-hyvänmielentunne tulee Aviciin Wake Me Upista ja Twenty One Pilotsin The Judgesta. Näillä mennään!\nViikonlopuksi mennään Mikon kanssa pitkästä aikaa mun kotikonnuille Savoon. Visiitti tulee olemaan erittäin lyhyt, mutta varmaan sitäkin ytimekkäämpi. Tiedossa myös kampaaja, jiiihaaa!! Tuleekin tarpeeseen.\nKivaa loppuviikkoa tyypit! :---)\nLähettänyt Susanna klo 10.17\nReetta Pellikka 10. heinäkuuta 2015 klo 12.55\nOi vitsit (jälleen) ihan täydellinen asu! Noi housut ja paita yhdessä saa mut ihan kananlihalle :-----DD\nSusanna 10. heinäkuuta 2015 klo 14.35\nOiiii, ihana kuulla! :----D\nannieveliina 10. heinäkuuta 2015 klo 14.13\nMullaki tulee kananlihaefekti!! Upea kokonaisuus! Siis oikeasti ihan käsittämättömän upea!\nSusanna 10. heinäkuuta 2015 klo 14.36\nNiinkööö, ihanaa kiitos! <3\nMilla K 10. heinäkuuta 2015 klo 22.41\nSusanna 12. heinäkuuta 2015 klo 21.47\n<3 !!! Kiitooos ihana!


Vihtijärvi - Kansanedustaja Eerikki Viljanen antoi tukensa kylien kehittämiselle\nEtusivu » Ajankohtaista » Kyläuutiset » Kansanedustaja Eerikki Viljanen antoi tukensa kylien kehittämiselle\nKansanedustaja Eerikki Viljanen antoi tukensa kylien kehittämiselle\nKansanedustaja Eerikki Viljanen oli kutsuttu Vihtijärven kyläkokoukseen 26.4. puhumaan kyläkoulujen tulevaisuudesta sekä rakentamisesta Vihdin kyliin.\n”Ensin on saavutettava valtuustoryhmien välille sopimus koko kaudesta.\nSitten jaetaan lautakuntapaikat ja ryhdytään töihin”.\nViljanen puhui aiheista vuolaasti puolitoista tuntia ja vastaili kyläkokouksen ajoittain vaikeisiinkin kysymyksiin tyylikkäästi ja tyhjentävästi. Viljasen rooli kansanedustajana, kunnanvaltuutettuna ja Vihdin kasvatus- ja koulutuslautakunnan puheenjohtajana on hänen omien sanojensa mukaan ohjannut hänen tekemisiään yhä enemmän enemmistöaseman rakentamiseen ja konsensuksen luomiseen. ”Olen nykyään mieluummin enemmistössä kuin julkisesti oikeassa”, lausui Viljanen. Hän vakuutti, että periksi ei anneta. ”Nyt on kylien puolustajilla enemmän pelimerkkejä kuin pitkään aikaan.”\nViljanen kertoi, että Vihdin kasvatus- ja koulutuslautakunnassa ei ole tehty mitään resurssien leikkauspäätöksiä. Tämä tarkoittaisi sitä, että Vihtijärven koulun henkilöresurssit pysyisivät samoina myös tulevana lukuvuonna.\nMitä tulee kylille rakentamiseen, Viljasen kanta on selvä. ”Ajatus siitä, että koko Vihdin kunta olisi suunnittelutarvealuetta, on torpattava”.\nViljanen summasi tärkeimmäksi tavoitteikseen tulevana valtuustokautena saada aikaan neljävuotisratkaisu valtuustossa mm. rakentamisen sääntelyn purkamiseksi sekä palveluverkon resursseista sopimiseksi. Molemmat asiat tulee Viljasen mukaan ratkaista periaatetasolla. ”Ihmisen täytyy saada itse päättää missä asuu”, järkeili Viljanen.\nKeskustelun jälkeen kyläyhdistyksen kevätkokouksessa sääntömääräisten asioiden lisäksi kokoukselle kerrottiin, että Vihtijärven osakuntaliitosasiaan liittyvä valitus on Korkeimmassa hallinto-oikeudessa esittelijän pöydällä valmisteltavana. Asiasta saataneen lisätietoa ennen kesälomakautta.\n27.4.2017 Teksti ja kuva: Tero Pullinen


Muusikoiden.net - Keskustelu - Sooloskaba 498 äänestys\nAihe: Sooloskaba 498 äänestys\n26.12.2020 22:11:49 (muokattu 26.12.2020 22:21:43)\nJahans, vain 3 vetoo joten jospa huomiseksi klo 21.00 saatas peli poikki.\n1. Vesa423: https://maihinnousu.net/s/30493\n2. tjj2000: https://maihinnousu.net/s/30497\n3. Safaweb: https://drive.google.com/file/d/1RT … LHSWUfI0nu-RbNV4xE/view?usp=sharing\nWW : http://www.mikseri.net/artists/wanh … ja/sooloskaba-498-190-soolo/604343/ (saa kommentoida jos siltä tuntuu).\n2p tjj2000: Efektisoundi ja rytmikkäät fraasit istuu mainiosti kasarihenkiseen taustaan.\n3p safaweb: Taitavaa soittoa ja tyylikkäitä kuvioita.\nWW: Referenssiveto. Robben Ford-taustaan istuvaa tyylikästä meininkiä.\nVesa423 - taustaan sopivaa bluesrockia muutamilla lisämausteilla harmonian puolella, hyvä, rouhee soundi, rytmiikka myös hyvin taustaa seuravaa.\ntjj2000 - sävelletyn oloista riffittelyä alkuun, loppu pääosin samoissa merkeissä, ehkä hieman liikaakin, joku oktaaveri/pitch shifter tms soundissa toimii hyvin.\nsafaweb - ärhäkkä soundi ja todella mallikasta soittoa taustan ehdoilla eli vaikka taitoa olisi minkämoiseen vaan tiluun niin se kortti jätettiin oivasti käyttämättä, tyylikäs kokonaisuus kaikin puolin.\nOmaa vetoa vois sen verran kommentoida että ketuttaa lähinnä se tietty taantuminen mitä ikä on tuonut, kamat on paremmat mutta soitossa sitä ei juurikaan huomaa, tuo on vedetty muistaakseni sen aikaisen Logicin plugareilla ja varmaan Yamaha SG on ollut kitara, siihen nähden ok veto.\nsafaweb 3 p\nJoopa...tää nyt meni näin eli Vesalle 4 -3, safaweb ei äänestänyt.\nUutta kehiin, Vesan vetovuoro.


Suomiarvat Kokemuksia ja Arvostelu - Nettikasinot.Bet\nSuomiarvat Kokemuksia ja Arvostelu\nSuomiarvat.com on vuonna 2009 perustettu ja Maltalta käsin toimiva, mutta suomalaisille pelaajille suunnattu ja suunniteltu nettikasino. Nettikasinoita löytyy markkinoilta sadoittain ja suomenkielisiäkin versioita jo kymmenittäin, mutta täysin kotimaisia pelaajia silmällä pitäen luodut nettikasinot ovat harvemmassa. Suomiarvat.com operoi luotettavan ruotsalaislähtöisen Betsson Groupin alaisuudessa. Kasino tarjoaa sekä kolikkopelejä, pöytäpelejä, ruletteja että muita suosittuja kasinopelejä. Lisäksi Suomiarvat.comin valikoimista löytyy live-kasino, jossa voi pelata klassisia kasinopelejä, kuten esimerkiksi rulettia ja blackjackia. Pelejä voi pelata sekä tietokoneella, mobiililaitteella tai tabletilla.\n5 PARASTA SYYTä LIITTYä SUOMIARVAT-KASINOLLE\n100% (Non Sticky Bonus) 100€ asti & 50 ilmaiskierrosta Starburst -peliinT & C Apply\nSuomiarvat Casino on luotettava, monipuolinen ja erityisesti suomalaisille suunnattu sivusto, joka on toiminut jo vuodesta 2009. Pelaajia hemmotellaan yli 1 700 kasinopelin valikoimalla sekä toimivalla ja suomalaisiakin pelipöytiä tarjoavalla live-kasinolla. Uudet pelaajat saavat 100 % ensitalletusbonuksen 100 euroon asti höystettynä 50 ilmaiskierroksella. Tämän lisäksi kasinolla järjestetään usein turnauksia ja arpajaisia.\nLaaja valikoima myös nettiarpoja\nTarjolla ei ole erillistä VIP-ohjelmaa kanta-asiakkaille\nSuomiarvat.com on suunniteltu kotimaisille pelaajille, ja se näkyy selvästi kaikessa koko nettikasinon toteutuksessa ja toiminnassa. Ensinnäkin sivusto on toteutettu täydellisellä suomen kielellä, joten ei ole vaaraa, ettet pelaajana ymmärtäisi tärkeitä yksityiskohtia, kuten eri pelien tai kampanjoiden sääntöjä ja ohjeita. Toiseksi, myös Suomiarvat.comin asiakaspalvelu toteutetaan luonnollisesti suomen kielellä, jolloin voit ongelmatilanteissa saada helposti apua omalla äidinkielelläsi. Myöskin sivuston pelivalikoiman koostamisessa on pidetty suomalaiset pelaajat mielessä ja mukaan on valittu lukuisia suomalaisten suosikkipelejä, kuten NetEntin Starburst ja Gonzo’s Quest. Suomiarvat.com kuuluu suureen ja luotettavaan Betsson Groupiin ja operoi Maltan myöntämällä MGA-lisenssillä. MGA:n lisenssiä pidetään markkinoilla yleisesti laadun takeena, sillä lisenssin saaneiden nettikasinoiden toimintaa valvotaan erityisen tarkasti. Viimeisenä vaan ei vähäisimpänä, löydät sivustolta parhaat talletus- ja nostotavat juuri suomalaisille pelaajille. Suomalaiset ovat perinteisesti suosineet siirroissa verkkopankkia, ja tämä onnistuu Suomiarvoilla kätevästi Trustlyn kautta. Myös useimmat uudet kasinot tarjoavat nykyään Trustlyn.\nSuomiarvat.com tarjoaa pelaajilleen lukuisia erilaisia bonuksia ja muita kampanjoita. Mikä parasta, sivuston tarjoamat casino bonukset on suunnattu koko asiakaskunnalle. Bonuksista pääsevät hyötymään siis sekä kasinon uudet että vanhat pelaajat. Kaikkein ruhtinaallisimmat edut saavat tälläkin nettikasinolla uudet pelaajat, ketkä pääsevät lunastamaan 100 % tervetuliaisbonuksen aina 100 euroon asti sekä 50 ilmaiskierrosta Starburstiin. Vanhempiakaan sivuston asiakkaita ei onneksi ole unohdettu, vaan pelaaminen pysyy mielenkiintoisena esimerkiksi osallistumalla erilaisiin turnauksiin tai päivittäisiin jättipottihaasteisiin. Suomiarvat-sivustolta löytyy myös muita vaihtuvia etuja, kampanjoita ja tarjouksia; esimerkiksi tämän artikkelin kirjoitushetkellä tarjolla on päivittäin kierrätysvapaita ilmaiskierroksia. Kampanjat ja tarjoukset vaihtuvat säännöllisesti, ja kulloinkin voimassaolevat tarjoukset löytyvät aina sivuston Kampanjat-välilehdeltä.\nSuomiarvat.com tarjoaa pelaajilleen luonnollisesti myös ilmaiskierroksia. Uudet pelaajat saavat kasinolle rekisteröidyttyään ja talletettuaan vähintään 20 euroa automaattisesti 50 ilmaiskierrosta suosittuun Starburst-kolikkopeliin. Tervetuliaistarjoukset vaihtelevat ajoittain, joten kampanjapeli saattaa vaihtua, mutta pääsääntöisesti ilmaiskierrokset ovat aina osana uusien pelaajien tervetuliaispakettia. Nettikasinot tarjoavat ilmaiskierroksia mielellään juuri uusille pelaajille, sillä se on hyvä tapa tutustuttaa pelaajat johonkin tiettyyn peliin. Suomiarvat.comilla ilmaiskierroksia on jaossa myös erilaisissa päivittäisissä, viikoittaisissa tai kausittaisissa kampanjoissa kaikille sivuston pelaajille. Esimerkiksi tämä artikkelin kirjoitushetkellä pelaajat pääsevät nauttimaan 10 kierrätysvapaasta ilmaiskierroksesta panostamalla vähintään 10 euroa Red Tigerin päivittäiseen jättipottipeliin. Kierroksia on kuitenkin rajoitetusti, sillä niitä jaetaan joka päivä vain 10 000 ensimmäiselle pelaajalle.\nSuomiarvat.comin tarjoamat bonukset sisältävät erilaisia sääntöjä ja ehtoja koskien muun muassa sitä, miten monta kertaa bonuksia tulee kierrättää ennen ensimmäistä siirtoa tililtä, missä peleissä kierrätyksen voi suorittaa sekä missä ajassa kierrätyksen on tapahduttava. Esimerkiksi sivuston tervetuliaisbonuksen kierrätysvaatimus on 35 kertaa bonuksen summa. Eri pelit myös kerryttävät tätä kierrätysvaatimusta eri tavalla. Esimerkiksi kolikkopelit 100 %, mutta blackjackin eri variaatiot vain 5 % ja tietyt listatut pelit, kuten Bloodsuckers ja Devil’s Delight, eivät lainkaan. Bonuksen lunastamisen minimitalletussumma on 20 euroa, ja se mitätöidään 14 vuorokauden kuluessa lunastamisesta. Tervetuliaistarjouksen osana saadut ilmaispyöräytykset puolestaan ovat lunastettavissa yhden päivän ajan bonuksen aktivoinnista. Ilmaiskierrosten voitot ovat bonusrahaa, joka tulee kierrättää 35 kertaa 24 tunnin sisällä.\nSuomiarvat.com tarjoaa asiakkailleen valtaisan valikoiman erilaisia pelejä, myös Megaways pelejä. Sivusto oli nimensä mukaisesti alkuaikoinaan erikoistunut erityisesti raaputusarpoihin. Tarjonta on sittemmin laajentunut ja parantunut, ja sivuston parasta antia ovat nykyään erilaiset kolikkopelit. Pelivalikoima kuitenkin sisältää myös kaikki suosituimmat pöytäpelit, kuten ruletin ja blackjackin sekä live casinon tarjonnan. Kolikkopelien saralla Suomiarvat.com, kuten lähes kaikki kasinot markkinoilla, on valinnut valikoimaansa parhaat pelit NetEntiltä, Microgamingilta, Yggdrasililta ja Play ’n GO:lta. Sivuston suosituimpien pelien osiossa komeilevat muun muassa Book of Dead, Viking Runecraft, Starburst sekä Gonzo’s Quest. Sivusto myös tarjoaa ilahduttavan suuren valikoiman erilaisia jackpot-pelejä, sillä pelattavissa ovat lähes kaikki netin tärkeimmät kasinojackpotit. Tämä tarkoittaa sitä, että sivustolla on käytännössä aina voitettavissa miljoonien eurojen potteja.\nSuomiarvat.com, kuten kaikki netin parhaat kasinot, hyväksyy yleisimmät maksuvälineet: Visa, MasterCard, Siirto, Euteller, Neteller, Skrill tai Trustly. Minimitallennus on 10 euroa. Luottokortilla tai Neteller- ja Skrill-tileiltä tehdyt talletukset näkyvät pelitililläsi saman tien, pankkisiirroissa saattaa kulua 3–5 pankkipäivää. Voittojen kotiutuspyynnöt käsitellään yleensä 24 tunnin sisällä. Voiton siirtymisaika tilillesi riippuu siitä, mitä maksutapaa käytät. Pankkisiirto ja Visa vievät yleensä 2–5 pankkipäivää, Neteller- tai Skrill-siirrot näkyvät välittömästi. Trustlyn kautta siirto näkyy joko välittömästi tai seuraavan 1–3 pankkipäivän kuluessa riippuen pankista. Suomiarvat.com tarjoaa myös mahdollisuuden ohittaa perinteisen sivulle rekisteröityminen ja tehdä pikatalletuksen ja rekisteröinnin suoraan verkkopankin kautta Trustlyn välityksellä. Tällöin sivulle tunnistautuminen tapahtuu verkkopankkitunnuksilla ja pelaamaan pääsee näppärästi ja nopeasti.\nSuomiarvat-sovellus mahdollistaa pelaamisen myös tien päällä, joten ilmaista pelirahaa on tarjolla myös mobiilissa. Mobiilisovelluksen avulla voi pelata samoja pelejä kuin tietokoneellakin aina live casinon -peleistä pöytäpeleihin ja kolikkopeleihin. Suomiarvat-sovellus on saatavissa sekä Android- että iOS-laitteisiin. Sovelluksessa on samat toiminnot kuin tietokoneella pelattaessa, joten sivuston toimintojen käytettävyys pysyy pelaajille tuttuna alustasta riippumatta. Suomiarvat-mobiilisovellus on mukavan helppokäyttöinen ja toimii moitteettomasti laitteella kuin laitteella tarjoten mainiota peliviihdettä käyttäjälleen. Sovellus on ladattavissa iOS-laitteille Apple Storesta ja Android-laitteille Play Storen kautta, eikä sen lataaminen vaadi erityisempää tietoteknistä osaamista. Pelaajan täytyy ainoastaan muistaa klikata mobiililaitteen yksityisasetuksista pois päältä ”Tuntematon lähde”. Mobiilisovelluksessa voi halutessaan myös asettaa pelitilille joko talletusrajoituksen tai pelitauon.\nSuomiarvat.com tarjoaa suomenkielistä asiakaspalvelua monikanavaisesti. Tämä tarkoittaa sitä, että asiakaspalveluun voi olla yhteydessä puhelimitse, sähköpostitse tai live chatin kautta. Suomenkielinen asiakaspalvelu on auki viikon jokaisena päivänä klo 09.00 ja 01.00 välisenä aikana. Asiakas voi jättää myös halutessaan soittopyynnön. Toisin kuin jotkut muut suomalaiset kasinot, Suomiarvat tarjoaa myös erittäin laajan ja yksityiskohtaisen tukisivuston nimeltään ohjekeskus. Sieltä löytyvät tarkat vastaukset ja selitykset muun muassa useimmiten kysyttyihin kysymyksiin, kirjautumiseen ja muihin Suomiarvat.comin liittyviin kysymyksiin. Ennen asiakaspalveluun yhteyden ottamista voikin olla hyvä idea tarkastaa, löytyisikö ongelmaan ratkaisu sivuston näppärästä ohjekeskuksesta. Lisäksi Suomiarvat tarjoaa sivustollaan erittäin kattavan sisältöpaketin liittyen muun muassa käyttöehtoihin sekä vastuulliseen pelaamiseen.\nSuomiarvat.com sivusto yllättää positiivisesti etenkin kaikki suomalaiset pelaajat. Sekä tietokoneelle että mobiilille optimoidut sivustot ovat käytettävyydeltään hyvät. Pelejä löytyy jokaiseen makuun, niistä on jopa runsauden pulaa, ja saattaa olla vaikeaa valita, mitä peliä haluaisi pelata. Ohjesivustolta myös löytyy helposti vastaukset, mikäli jokin asia alkaa askarruttaa. Pelisivusto on selkeästi suunniteltu miellyttämään suomalaista kohdeyleisöä. Pelivalikoima koostuu myös isojen pelitalojen, kuten esimerkiksi NetEntin, Microgamingin ja Play´n GO:n peleistä, mikä lisää uskottavuutta. Kampanjat ja bonukset on hyvin suunniteltu ja bonukset toimivat, kuten on luvattu. Suomiarvat.com bonustarjontaan kuuluu myös pelaajaystävällinen non sticky bonus, joka parantaa bonuksen ehtoja tarjoamalla mahdollisuuden kotiuttaa oma talletus tai pelivoittoja milloin tahansa.\nPositiivisesti sivustolta jää myös mieleen se, että asiakaspalvelua saa helposti suomeksi viikon jokaisena päivänä usean eri kanavan kautta. Nettipelaamisessa on oma sääntöviidakkonsa, joka ei aloittelijalle aina ihan heti aukea. Miellyttävä yllätys Suomiarvat.comin sivustolla olikin löytää myös suomenkielinen blogi, josta löytyy paljon hyödyllistä tietoa jäsenneltynä selkeästi uutisiin, pelikuvauksiin, peliohjeisiin, strategia-osioon sekä tietoihin pelien tarjoajista. Blogin parissa vierähtää helposti pitempikin tovi mielenkiintoisiin sisältöihin tutustuessa. Kaiken kaikkiaan Suomiarvat.com-sivuston kaikki sisällöt toimivat toisiaan tukien mahdollistaen nautittavan pelikokemuksen sekä uudelle että kokeneemmalle nettipelaajalle. Kokonaisuutena Suomiarvat.comin pelivalikoima on hyvä, sivusto tarjoaa hienosti erilaisia bonuksia ja tarjouksia kaikille pelaajille ja koko sivuston ulkoasu on yksinkertaisen tyylikäs.\nSuomiarvat.com on rekisteröity Maltalle ja yritys toimii Malta Gaming Authorityn myöntämän lisenssin turvin. MGA:n lisenssi on alalla tunnistettu turvallisen pelipaikan merkiksi, sillä lisensoituja nettikasinoita valvotaan äärimmäisen tarkasti ja niiden tulee noudattaa erilaisia tiukkoja säädöksiä. MGA:n lisenssi on myös tae siitä, että suomalaisten pelaajien voitot ovat verovapaita. Suomiarvat.com on myös sitoutunut korkeatasoiseen tietosuojaan, yksityisyydensuojaan ja prosessien läpinäkyvyyteen noudattaen GDPR-säädöksiä. Kaikki tiedot ja tapahtumat, jotka käsittelevät arkaluontoista tietoa, ovat salattu. Lisäksi kaikki selaimen ja yrityksen palvelimen välillä tapahtuvat tiedonvaihdot on salattu, kuten myös tietokannoissa olevat tiedot tarkoittaen esimerkiksi henkilötietoja ja luottokorttitietoja.\nSuomiarvat.com tarjoaa pelaajilleen kolikkopelejä, pöytäpelejä, live-kasinon ja paljon erilaisia arpapelejä. Sivusto on osa suurta ja turvallista ruotsalaista Betsson Groupia, mutta on kuitenkin kustomoitu täydellisesti suomalaiseen makuun. Suunnittelussa on otettu huomioon suomalaisten pelaajien mieltymykset ja tarpeet. Käyttöliittymä on selkeä ja helppo käyttää. Sivuston toteutuksessa on huomioitu vaativimmankin pelaajan laatu- ja turvallisuusvaatimukset. Kasino tarjoaa monipuolisia bonuksia ja kampanjoita, joilla pelaajat houkutellaan palaamaan sivustolle yhä uudestaan. Tätä houkuttelua ei kuitenkaan ole tehty liian läpinäkyvästi, kuten monessa muuussa nettikasinossa, vaan hillittyyn suomalaiseen tyyliin sopien.